Dodik: Bošnjačkim političarima će se histerija obiti o glavu, opstanak BiH je upitan – Bosnor\n12 Januara, 2019 Berin 0 Comment\n“Ni 1992. godine muslimani-Bošnjaci nisu bili spremni da prihvate da ovdje žive i drugi narodi, koji polažu jednako pravo na zemlju u kojoj su rođeni i na kojoj vjekovima žive. Danas, 27 godina kasnije, i dalje ne prihvataju tu činjenicu, samo što, umjesto oružjem, medijskom i političkom hajkom pokušavaju da, prvensteno Srbima, kažu da nemaju pravo da slave dan kada je nastala RS”, rekao je Dodik za Srnu. On je ocijenio da je sada više nego jasno da BiH bez međunarodnog tutorstva ne može da preživi, ali da se i tom tutorstvu nazire kraj.\n“I umjesto da se odluče na dijalog i politiku mogućeg, bošnjački političari biraju histeriju koja će se samo njima obiti o glavu. Onoga dana kada su osporili 9. januar kao dan RS-a pred Ustavnim sudom, oni su pokušali da ospore naše pravo na postojanje, koje nam čak garantuje i mirovni sporazum na kojem je i nastala današnja BiH”, naglasio je Dodik. Prema njegovim riječima, iako svi dobro znaju da je novi Zakon o praznicima usaglašen sa Ustavom BiH, i mediji i političari i kvazianalitičari u FBiH utrkivali su se da obmanu i svoju i međunarodnu javnost da je u pitanju neustavan praznik.\n“Sve što gledamo i slušamo posljednjih dana iz FBiH nam govori da se tamo sistematski njeguje javnost koja ne prihvata realnost, odnosno RS, što automatski u RS-u proizvodi javnost koja ne prihvata BiH”, istakao je Dodik. On je dodao da medijski linč onih koje su smjeli da linčuju, a došli su u Banja Luku 9. januara, nije ništa drugo do pokušaj zastrašivanja i izolacije Srpske, koju je nakon 27 godina postojanja teško izolovati.\n← Željko Komšić postavio ultimatum Miloradu Dodiku\nHiljade Beograđana ponovo na ulicama: Ovo je zemlja za nas, počelo je →\nODGAĐANJA VIŠE NEMA. Sastanak HDZ-a i SDA…


Helenski zavod za statistiku (ELSTAT) objavio je u petak u podne prve procene bruto domaćeg proizvoda (BDP) za 2020. godinu.\nPrema ELSTAT-u, recesija je konačno dostigla 8,2% u 2020. godini, 2,3% ispod projektovane recesije od 10,5% postavljenog budžetom za 2021. godinu. Ovo je treći najgori učinak u EU.\nPrema ELSTAT-u, ova procena je izračunata iz zbira odgovarajućih rezultata kvartala 2020 (nesezonski korigovanih) formiranih nakon uključivanja ažuriranih podataka iz izvora.\nPrema ovoj proceni, BDP u 2020. godini u obimu iznosio je 168,5 milijardi evra u poređenju sa 183,6 milijardi evra u 2019. godini, beležeći pad od 8,2%. Ovaj pad odražava pojedinačne promene zabeležene po komponenti BDP-a.\nBDP u trenutnim cenama u 2020. godini iznosio je 165,8 milijardi evra u poređenju sa 183,4 milijarde iz 2019. godine, beležeći pad od 9,6%.\nIstiče se da je, na osnovu praćenih procedura programa prenosa ESA 2010, predviđeno da druga procena BDP-a za 2020. bude objavljena 15. oktobra 2021.\nU isto vreme, ELSTAT je objavio BDP za Q4 2020.\nNa osnovu dostupnih sezonski prilagođenih podataka, bruto domaći proizvod (BDP) zabeležio je rast od 2,7% u pogledu obima u Q4 2020. u poređenju sa prethodnim kvartalom, dok je u poređenju sa Q4 2019. zabeležen pad od 7,9%.\nNa osnovu sezonski prilagođenih podataka, bruto domaći proizvod (BDP) zabeležio je pad od 5,9% u pogledu obima u Q4 u odnosu na isti period prošle godine.\nIstiče se da podaci Saopštenja za štampu za 4. kvartal 2020. godine odražavaju efekte na BDP pandemije COVID-19 i restriktivne mere koje su stupile na snagu. Za sastavljanje privremenih procena korišćeni su svi najbolji dostupni izvori podataka.\nPored toga, ističe se da se desezonirane količine preračunavaju svaki put kada se novom kvartalu doda vremenska serija, efekat procesa sezonskog prilagođavanja – posebno u periodima naglih fluktuacija osnovnih količina – ogleda se u primetnim revizijama naročito poslednjih tromesečja.\nIstovremeno, statistička služba je revidirala svoje prognoze za sva tri prethodna kvartala. U trećem kvartalu recesija je iznosila 10,5% BDP-a u poređenju sa 11,7% prethodne prognoze. U drugom kvartalu recesija je revidirana na 13,8% BDP-a sa 14,7%. Konačno, za prvi kvartal granični rast je korigovan na 0,1% sa 0,4% u prethodnoj prognozi. / ibna


GAVI: Omikron bi mogao izazvati novu nejednakost\nŽENEVA – Direktor Svetske alijanse za vakcine (GAVI) Set Berkli izjavio je danas da bogate zemlje počinju da uskraćuju donacije iz straha od omikron soja, upozoravajući da bi svako gomilanje vakcina moglo dovesti do nove nejednakosti.\n„Sa pojavom omikron soja, uviđamo paniku u mnogim zemljama, što je dovelo do ubrzanja davanja buster doza“, izjavio je Berkli u intervjuu za Asošiejted pres.\nOn je time aludirao na dodatne doze koje su u bogatim zemljama date za širok krug ljudi, a ne samo onima koji su pod najvećim rizikom od teških simptoma kovida-19.\n„Ako se ispostavi da su potrebne nove varijante vakcina, može doći do ‘nejednakosti’ gde ćemo videti kako bogate zemlje ponovo gomilaju vakcine, kao što smo videli na pocetku pandemije“, izjavio je Berkli.\nIako podaci o prenosivosti i otpornosti omikrona na vakcine još nisu u potpunosti poznati, nova varijanta bi mogla zahtevati revizije postojećih vakcina ili čak proizvodnju novih.\nBerkli tvrdi da bi vakcina protiv kovida-19 iz kompanije „Novavaks“, koja se oslanja na uobičajenu tehnologiju vakcina protiv gripa, mogla da dobije hitno odobrenje za upotrebu u roku od „nekoliko dana“ od Svetske zdravstvene organizacije.\nNavodi i da će GAVI do kraja ove godine isporučiti između 800 miliona i milijardu doza vakcina najsiromašnijim zemljama u razvoju, što je, kako kaže, u skladu sa ciljevima.\nMSP Rusije: Neprihvatljiva i pomisao na rat između RUS i UKR\nOko 43 miliona Nemaca primilo buster dozu


Kainov ožiljak by Vladimir Kecmanović, Dejan Stojiljković Read Online on Bookmate\nZanimljiva istorijska lekcija, kako sa događajima pred 2. svetski rat, tako i iz života nobelovca.\nJovana Stokićshared an impression3 months ago\nb2196818494shared an impression4 months ago\nPreviše nebitnih informacija i malo akcija koje bi trebalo da drže pažnju..\nMijatovićhas quoted40 minutes ago\nGlasna, gotovo zaglušujuća simfonija ljudske nesavršenosti, monumentalna kao Vagnerove opere.\nJovana Stokićhas quoted3 months ago\nGreška pri izboru profesije se svuda plaća, ali nigde tako skupo i teško kao u diplomatskoj službi. U drugim pozivima neko ko je zalutao može da ostane neprimećen u mnoštvu, da peva u horu, u kojem pevanje niti ulepšava niti ga kvari, tako da njegov glas i sluh niko ne može da proveri. U diplomatiji je čovek nateran da pre ili kasnije samostalno nastupi i pokaže kakav je i šta ume.


Svetske vesti - Ponedeljak 01.04.2019 - 12:58\nČetiri osobe su poginule, a na desetine su povređene u sukobima tokom lokalnih izbora u Turskoj.\nPristalice Erdoganove opozicije slave FOTO: CNN\nTursko ministarstvo unutrašnjih poslova je potvrdilo četiri smrtna slučaja, dok mediji izveštavaju o nizu incidenata, uključujući i nekoliko ubadanja nožem, prenosi "Politiko".\nAgencija Anadolija navodi da su još dve osobe izgubile život u južnoj provinciji Gazijantep, kada su pristalice dva rivalska kandidata uzajamno otvorile vatru. U pucnjavi su ranjene dve osobe.\nPrethodno je Temel Karamolaolu, vođa manje turske islamske političke partije "Felisiti", izjavio da je dvoje ljudi ubijeno na istoku Turske na izbornom mestu. On je na svoj Tviter profilu napisao da su volonter i posmatrač izbora ubijeni u jednom okrugu provincije Malatja.\nTurska novinska agencija Anadolija izvestila je i da je jedna osoba ubijena a druga povređena u svađi između pristalica konkurentskih kandidata na lokalnim izborima, prenosi AP.\nKaramolaolu je izjavio da je članove stranke napao rođak kandidata iz turske vladajuće Partije pravde i razvoja.\nU Turskoj su juče održani lokalni izbori na kojima se glasalo na oko 200.000 izbornih mesta u 922 okruga. Građani biraju predstavnike u lokalnim skupštinama, kao i desetine hiljada komšijskih, odnosno seoskih administratora koji se nazivaju "muhtari". Partija pravde i razvoja (AKP) turskog predsednika Redžepa Tajipa Erdogana vodi na lokalnim izborima, ali će po svemu sudeći izgubiti prestonicu Ankaru, gde vodi kandidat glavne opozicione Republikanske narodne partije Mansur Javas.\nUkupno 12 političkih stranaka učestvovalo je na izborima na kojima su građani juče birali lokalnu vlast za mandat od pet godina. Na izborima su učestvovala i ukupno 73 nezavisna kandidata za načelničke funkcije, a pravo glasa imalo je 57 miliona građana. Tursku čini ukupno 81 provincija, među kojima je 30 metropola, uključujući Istanbul i Ankaru.


KURZ NAJAVIO MOGUĆE UVOĐENJE DRUGOG LOCKDOWNA U AUSTRIJI | Hayat.ba\nKURZ NAJAVIO MOGUĆE UVOĐENJE DRUGOG LOCKDOWNA U AUSTRIJI\nAustrija razmatra uvođenje drugog lockdowna nakon što je za vikend zabilježen do sada najveći porast zaraženih u ovoj zemlji.\nGovoreći o trenutno pogoršanoj epidemiološkoj situaciji austrijski kancelar Sebastian Kurz je kazao da su restriktivnije mjere prijeko potrebne ne isključujući ni potencijalno drugi lockdown.\nTrenutno se suočavamo s ogromnim eksponencijalnim rastom novozaraženih. Ovo je ekstremni izazov i situacija je zaista ozbiljna, to govorim svima, pogotovo onima koji ne žele da vjeruju u ovo”, istakao je Kurz.\nPrema podacima Austrijske agencije za zdravlje i sigurnost, u ovoj državi je zabilježeno 6.396 novozaraženih tokom vikenda, čime je ukupan broj zaraženih porastao na 82.536, a više od 980 ljudi je preminulo od posljedica zaraze, piše US News.\nU nedjelju je Austrija uvela ograničenje od šest ljudi na privatnim okupljanjima u zatvorenom prostoru i 12 ljudi na otvorenom.


Veličković: Igram onako kako osećam\nRTS\t14.12.2016 21:38\nKapiten košarkaša Partizana Novica Veličković rekao je da nije do kraja zadovoljan učinkom crno-belih u dosadašnjem delu sezone u Jadranskoj ligi i dodao da veruje da će ekipa napredovati kako sezona bude odmicala.\n"Nisam u potpunosti zadovoljan, jer mislim da smo ispustili dve utakmice. S druge strane, neke smo dobili koje smo bili u egalu. Da smo još dve dobili, bio bi to sjajan start. Možda nisam do kraja realan, jer je 10 pobeda u 13 kola ipak odličan rezultat", rekao je Veličković za sajt ABA lige.\nCrno-beli su posle 13 odigranih kola drugi na tabeli regionalnog takmičenja sa skorom od deset pobeda i tri poraza.\nNa pitanje koja su njegova očekivanja od drugog dela sezone, Veličković je rekao: "Uvek najveća".\nPartizan je u prošlom kolu nastavio pobednički niz u Jadranskoj ligi, pošto je posle velikog preokreta slavio protiv Igokee.\n"Prvo poluvreme smo odigrali dosta usporeno, a onda smo se u drugom poluvremenu trgli, dodali gas, preveli utakmicu i dobili. Svi smo bili svesni načina na koji smo odigrali prvo poluvreme, da to nije ni upola onako kako bi trebalo da igramo. Kad smo se malo trgli, preokrenuli smo meč", rekao je Veličković.\nPosle dužeg vremena, Partizan protiv Igokee nije odigrao meč sa dramatičnom završnicom. Na pitanje kako objašnjava toliki broj utakmica "na jednu loptu", Veličković je imao jednostavan odgovor: "Neiskustvo".\n"Nije da nam nedostaje želja, nego se prosto nekada stegnu ruke. Treba da rastemo iz kola u kolo i da dobijemo što više laganih završnica. Neobjašnjivo je nekada da gubimo prednost, ali to je deo sazrevanja. Imamo mi u timu i iskusnih igrača, ali verovatno nisu igrali pod ovakvim pritiskom. Verujem da ćemo da rastemo kako sezona bude odmicala", rekao je kapiten Partizana.\nVeličković je naveo da mu mnogo znači dobar odnos s navijačima crno-belih, kao i to kada pristalice Partizana skandiraju njegovo ime.\n"Ja igram onako kako osećam, igram sa emocijom, to me je uvek vodilo i publika to voli. Kada imam da kažem nešto saigračima, ja to i uradim. Ne volim da prećutim, da se foliram, uvek dam koliko god mogu i naravno da tada podrška znači", rekao je Veličković.


Zamenica pokrajinskog ombudsmana zadužena za zaštitu prava nacionalnih manjina, učestvovala u radu Intergrupe za tradicionalne manjine, nacionalne zajednice i jezike Evropskog parlamenta u Strazburu\nEva Vukašinović, zamenica Pokrajinskog ombudsmana zadužena za zaštitu prava nacionalnih manjina, učestvovala je danas u radu Intergrupe za tradicionalne manjine, nacionalne zajednice i jezike Evropskog parlamenta u Strazburu. Članove Intergrupe je interesovalo funkcionisanje nacionalnih saveta nacionalnih manjina, a Vukašinović je, kao članica delegacije AP Vojvodine, govorila o primeni Zakona o nacionalnim savetima. Svoje izlaganje zamenica Vukašinović je bazirala na rezultatima istraživanja koje je, u dva navrata, sprovela institucija ombudsmana, kako bi utvrdila u kojoj meri se primenjuje pomenuti zakon, na koje se probleme nailazi u njegovoj primeni, u kojoj su oblasti nacionalni saveti najaktivniji i koliko su oni koji su zaduženi za njegovu primenu, kako nacionalni saveti tako i organi jedinica lokalnih samouprava, upoznati sa pravima, nadležnostima i obavezama nacionalnih saveta.\nU svom izlaganju Eva Vukašinović je članove Intergrupe upoznala sa činjenicom da je Ustavni sud Srbije pokrenuo postupak ocene ustavnosti više članova Zakona o nacionalnim savetima, kao i da je formirana radna grupa za izradu nacrta teksta izmene i dopuna Zakona.\nPored Eve Vukašinović, u sastavu vojvođanske delegacije nalazili su se i Ištvan Pastor, predsednik Skupštine AP Vojvodine, Ana Tomanova Makanova, predsednica slovačkog nacionalnog saveta, Dragan Marčel, predstavnik Nacionalnog saveta rumunske nacionalne manjine i Žolt Varkonji, predsednik Uprave mađarskog nacionalnog saveta.


Borusija ne da najbolje, ugovor za veliku želju Parižana! - Sportske.net\nBorusija ne da najbolje, ugovor za veliku želju Parižana!\nUspeli su "Sveci" da odvedu jednog fudbalera Borusije, neće uspeti još jednog.\nBorusija bi da pokvari planove "Staroj dami" i Bavarcima!Dortmundov problem - Humels!Englez odjavio Junajted!Inter hoće Nemca!Nejmar bi mogao da završi karijeru u PSŽ?\nPrešao je ovog leta iz redova Borusije Dortmund u PSŽ Abdu Dijalo, trener "Milionera" Favr je istakao da nije zadovoljan zbog ovog transfera, čak iako je kao zamena angažovan Mats Humels.\nIzgleda da uprava ne želi više da razočarava trenera, pa će druga želja PSŽ ostati na "Signal Iduna Parku".\nPostojalo je tokom leta interesovanje Parižana za portugalskog reprezentativca Rafaela Gereira.\nLevi bek, koji može da igra i u veznom redu, jedan je od važnijih članova prve postave "Milionera", Tuhel ga je želeo na "Parku prinčeva", ali do transfera nije došlo.\nKako stoje stvari, situacija se skorije neće promeniti, kako je uprava Dortmunda postigla dogovor sa Gereirom oko produžetka saradnje.\nZorc je potvrdio da su poslednjih nedelja obavljeni razgovori sa fudbalerom i da je postignut dogovor, Rafael Gereiro bi trebalo da potpiše novi ugovor sa klubom sa "Signal Iduna Parka", do 2023. godine.\nNejmar ponovo na treningu, navijačima Pari Sen Žermena se ovaj kadar neće dopasti!\nLiga 1 - Nestvaran meč u Amjenu, PSŽ se vratio iz mrtvih samo da bi ispustio pobedu!\nŠta se desilo sa Pari sen Žermenom u Amjenu?\nKup Francuske - PSŽ dominantno do polufinala


Evropa traži odgovore zbog "cenkаnja" sa austrijskim Telekomom\nIako je nakon tenderskog kraha za prodaju nacionalnog operatera Telekoma, Vlada Srbije najavila odustajanje, sada jedinom kupcu Telekomu Austrija, nudi da popravi svoju nezadovoljavajuću ponudu.\nOvo je primoralo Evropsku komisiju da zatraži objašnjenje o sumnjivim poslovima oko pregovora. Istovremeno se u Beogradu traži da vlada odustane od prodaje koja bi u predizbornoj godini mogla da popuni budžetske rupe i izborna obećanja.\nCenkаnje države sa austrijskim Telekomom koji je ponudio 950 miliona evra za akcije i 450 miliona evra za investicije ispod su minimalne cenu od 1,4 milijarde koje traži Vlada Srbije i trajaće 15 dana. Ali to nije sve.\nKako ni dokumentаcijа, ali ni cenа nisu u sklаdu s tenderom, izigrаni su drugi potencijаlni učesnici, pa je to jedan od razloga zašto se među 629 dodatnih pitanja Evropske komisije upućenih Vladi Srbije, nalazi i ono o tenderu za prodaju Telekoma Srbije.\n„Dajte nam sadašnje stanje i procedure tendera u vezi sa prodajom Telekoma. Da li se nešto promenilo u proceduri“, potvrdila je i direktorka vladine Kancelarije za evropske integracije Milica Delević.\nDodatni rok od 15 dаnа koji je vlada ponudila austrijskom operateru dа dopuni dokumentаciju, mogao bi Srbiju zbog izmene uobičajene tenderske procedure da dovede pred tužbu evropskoj komisiji zа zаštitu konkurencije.\nStručnjаci jednostavno kažu - ako ponuđаč nije ispunio osnovni uslov, ondа sа njim nemа štа dа se rаzgovаrа.\n„Bojim se da mnogo veći problem nastupa u odnosima sa EU. Odnosno, budući da su ostali eventualni ponuđači prevareni jer je njima striktno dato do znanja, da moraju da daju ponudu ne manju od milijardu i četiri stotine miliona evra. Sada se odjednom pojavljuje neko ko je dao manju ponudu i sa njim se razgovara. To znači da se direktno radi protiv normi zaštite konkurencije koje vrede u Evropi“, primećuje Mаhmud Bušаtlijа, konsultаnt zа strаnа ulаgаnjа.\nIzgleda da se naprečac zaboravilo da je pre sedam dana nadležni i ministar za informaciono društvo Predrag Marković ponudu „Telekoma Austrija“ nazvao "uvredljivom“ a premijer Cvetković rekao da Vlada neće prodati Telekom za manje od 1,4 milijarde evra.\nVeliki prihodi za stranu firmu\nSada se zbog loše vođenog procesa za obaranje tendera zalaže i donedavni potpredsednik vlade Mlađan Dinkić, koji je vladu morao napustiti nakon premijerovih prozivki o solističkim istupima.\n„Nema govora da bilo ko može da razmišlja o prodaji Telekom ispod te cene. Kada je privatizovan „Mobtel“ koji je mnogo manji od Telekoma, tada smo imali konkurenciju i on prodat za milijardu i pet sto miliona evra. Mislim da je bolje da se tender poništi i da se Telekom ne prodaje u ovakvim uslovima“, rekao je Dinkić.\nNi bivšа ministаrkа telekomunikаcijа Aleksаndrа Smiljаnić kaže da ne razume zbog čega Vlada nastavlja loše započet proces ponudom o korekciji cene koja je u startu daleko ispod tržišne. Novi vlasnik dobio bi monopol u mobilnoj telefoniji, a sve to imaće loše posledice po ekonomiju zemlje.\n„To donosi garantovano jako velike prihode, što znači da će ta strana firma koja je kupac, da izvlači ogromna sredstva iz Srbije. Bar više stotina miliona evra. Ja mislim čak i preko milijardu evra, kada povećaju cenu usluga što je izvesno“tako da ne znam da li će naša ekonomija to moći da preživi“, upozorava bivšа ministаrkа telekomunikаcijа.\nĆulibrk: Najgora moguća opcija je da deo novca od prodaje Telekoma završi za popunjavanje rupa u državnoj kasi.\nPokušaj nagodbe sa austrijskim Telekom verovatno je posledica vlаdine potrebe da hitno dođe do svežih novčanica. Ekonomisti i deo stručne javnosti upozoravali su da bi prodajom Telekoma najveći deo sredstava završio u popuni budžetski deficita i servisiranja javnih i socijalnih dugovanja.\nUrednik magazina „Ekonomist” Milan Ćulibrk, strahuje da bi se to moglo desiti, s obzirom na sve postupke koje Vlada sada povlači.\n„Manjak u državnoj kasi je oko milijardu i po evra. Najgora moguća opcija je da deo novca od prodaje Telekoma završi za popunjavanje rupa u državnoj kasi, jer to smo imali i devedeset sedme godine kada je Telekom prvi put prodat i te pare su bukvalno potrošene za tri meseca”, procenjuje Ćulibrk.\nPredizborna godina s jedne, globalna ekonomska kriza s druge strane, ali i prismotra Evropske komisije, očigledno su omče koje stežu vladinu ponudu za prodaju Telekoma.


EU zabrinuta za arapsku manjinu u Izraelu - Klix.ba\nPogoršanje odnosa EU zabrinuta za arapsku manjinu u Izraelu\nEU zabrinuta za arapsku manjinu u Izraelu\n16.12.2011. u 17:07\nEU je izrazila zabrinutost zbog pogoršanja odnosa stanovništva jevrejske većine i arapske manjine u Izraelu, navodi se u internom radnom dokumentu koji su izdali evropski ambasadori na dužnosti u Tel Avivu, a čije je dijelove danas objavio dnevni list Haaretz.\nU ovom dokumentu se ističe da odsustvo budućeg pokretanja mirovnog pregovora s Palestincima prijeti integraciji Arapa u izraelsko društvo.\n"Blokada mirovnog pregovora i produženje izraelske okupacije imaju neizbježno negativan uticaj na osjećanje pripadnosti izraelskih Arapa Izraelu", navodi se u dokumentu čije je postojanje potvrdio jedan diplomatski izvor agenciji France press.\nAmbasadori smatraju da je u interesu samih Izraelaca da dokažu da država nije samo jevrejska i demoktratska, već da je tolerantna i otvorena za arapsku manjinu.\nDokument EU, koji se predstavlja kao obični tekst za razmišljanje, ne predlaže nikakvu specifičnu mjeru zbog neslaganja između evropskih zemalja o osnovanosti takve intervencije, navodi dnevnik.\nJedan visoki izraelski zvaničnik odbio je da se izjasni o njegovom sadržaju dok ne bude zvaničnio objavljen, ali se usprotivio mogućnosti evropskog miješanja u unutrašnje stvari jevrejske države.\nOdnosi između Jevreja i Arapa počeli da se pogoršavaju 2010. godine, navodi se u istraživnju koje je Univerzitet u Haifi na sjeveru Izraela objavio u maju 2011. godine.\nIzraelski premijer Benjamin Netanjahu traži da Palestinci priznaju Izrael kao državu jevrejskog naroda.\nIzraelska arapska zajednica broji više od 1,3 miliona ljudi, što je 20 posto od ukupnog stanovništva. Čine je potomci 160.000 Palestinaca koji su ostali na svojoj zemlji nakon stvaranja Izraela 1948. godine.


Zatvaramo kolektivne izbegličke centre - Istinomer\n„U Srbiji trenutno ima 58 kolektivnih centara za smeštaj izbeglih i raseljenih lica, a očekuje se da naredne (2011.) godine taj broj bude prepolovljen.“\nPo broju izbeglih i raseljenih lica Srbija je na prvom mestu u Evropi i 13. u svetu jer taj status u našoj zemlji i dalje ima oko 275.000 osoba.\nPrema podacima Komesarijata za izbeglice Srbije trenutno u Srbiji postoje 54 kolektivna centra u kojima je smešteno 4.101 lice. Od ukupnog broja centara van Kosova se nalazi 37 sa 3.444 lica, a na Kosovu 17 kolektivnih centara sa 657 lica.\nPrema poslednjim najavama ni približno se ne zna kada će problem kolektivnih centara biti potpuno rešen.\n„U Komesarijatu kažu da je sada nemoguće odrediti dan kada će stanari i poslednjeg kolektivnog centra da se isele i započnu novi, humaniji život.\n– To sigurno nije sledeća godina, iako u zatvaranje centara i pronalaženje rešenja za njihove stanare ulažemo najveći deo sredstava kojima raspolažemo – kaže Ivan Gerginov, pomoćnik komesara za izbeglice. – Poslednjih godina prosek nam je zatvaranje desetak centara godišnje.“\nVečernje novosti, 6. 2. 2011. godine\nIzvor: Komesarijat za izbeglice\nS obzirom na to da na polovini 2011. godine broj kolektivnih centara nije ni približno smanjen u odnosu na najave potpredsednika Vlade, Istinomer mu daje ocenu „krenuli pa stali“.\nstatistika izbeglice kuće stanovi


Bivši oficir Kfora: CIA sabotirala ISTRAGU NAPADA na autobus “Niš ekspresa” na Kosovu - BIGportal.ba\n29 Februara, 2020 29 Februara, 2020 098\nBivši pripadnik Kfora na Kosovu, norveški oficir Kristijan Kaš, izjavio je danas da je američka CIA sabotirala istragu terorističkog napada na autobus “Niš ekspresa” 2001. na Kosovu i da je optuženog za taj napad, člana tzv. OVK Fljorima Ejupija, pustila iz svoje baze Bondstil.\nKako prenosi Kosovo onlajn, u predavanju na Fakultetu za diplomatiju i bezbjednost, Kaš, koji posljednjih nekoliko godina živi u Beogradu, rekao je da je te podatke dobio od nekadašnjeg glavnog istražitelja Unmika Džoa Mekalistera.\n– Mekalister je spreman da dođe u Srbiju i svjedoči – dodao je Kaš i istakao da bi SAD trebalo da se zbog toga izvine Srbiji.\nOn je takođe rekao da je protiv podjele Kosova, čak i ako je to uslov za evropske integracije Srbije.\nKaš je pohvalio francuskog predsjednika Emanuela Makrona zbog toga što je spriječio započinjanja pregovora EU sa Sjevernom Makedonijom i Albanijom, jer je tako, kako je ocijenio, “spriječeno opkoljavanje Srbije”.\nVilson, Mihailović i Pupin: Dan kada se srpska zastava vijorila nad Bijelom kućom\nStigle prve fotografije: Ovako izgleda novi Zemljin mjesec\nPita sa sirom iz tiganja\nod Vanja A1


ЛАЗАНСКИ: Србија није интересантна терористима!\nLAZANSKI: Srbija nije interesantna teroristima!\n14 novembra 2015\nVojni analitičar Miroslav Lazanski ocenio je danas da Srbija nije ugrožena od potencijalnih terorističkih napada, jer kao meta teroristima nije interesantna, ali i zato što vodi pomirljivu politiku prema islamskom svetu.\n„Bilo koji teroristički akt na prostorima Srbije nema tog ođeka kao kada se to desi u Parizu. Vi možete da napravite neku vrstu terorističkog akta u bilo kom srpskom gradu i to neće biti na naslovnim stranicama ni Njujork tajmsa, ni Vašington posta ni Figaroa. To smo imali prilike da vidimo i tokom dešavanja u Kumanovu, jer to nije bilo posebno prisutno u zapadnim medijima”, kaže Lazanski u izjavi Tanjugu.\nSa druge strane, Lazanski ukazuje da su migranti koji prolaze kroz Srbiju dobro tretirani i da se sa njima postupa humano.\nNema razloga, tvrdi ovaj analitičar, da Srbija bude u očima islamskog sveta tretirana kao neprijatelj.\n„Mi nemamo ni istorijski sukob sa islamom. Nismo bili kolonijalni gospodari pa da postoji neko sećanje da smo ih osvajali”, kaže on.\nOn se osvrnuo i na posetu premijera Srebrenici navodeći da Srbija vodi „jednu pametnu, racionalnu i pomirljivu politiku u odnosu na islamski svet”, te da ne očekuje da bi bila meta.\nLazanski kaže da je teroristicke akte, poput ovog u Parizu, moguće očekivati u zemljama gde postoji stanovništvo koje je islamskog porekla.\n„Ovo što su uradili u Parizu uradili su ljudi koji su tamo rođeni, a ne oni koji su došli, mada postoje i neke spekulacije da su kod nekih od njih nađeni i sirijski pasoši”, kaže on.\nGovoreći o zajedničkoj borbi protiv terorista, Lazanski kaže da nije bas preveliki optimista s obzirom da je priroda sukoba između SAD i Rusije mnogo dublja od spora oko Sirije.\nNajnovije zahlađivanje odnosa između SAD i Rusije nije samo zbog terorizma, odnosno Sirije već, kako podseća, potiče od razvoja američke protivraketne odbrane u Evropi, preko sukoba sa Ukrajinom.\nOn kaže da tu zajedničku borbu protiv terorizma ometa i činjenica da ne postoji jedinstven kriterijum šta su teroristi.\n„Teroristi u očima zapada u nekim slučajevima nisu teroristi već oslobodioci. Ne postoji jedinstven kiterijum šta su to teroristi, a šta nisu. Amerikanci su jedno vreme OVK nazivali teroristima, pa posle više nisu”, rekao je on.\nProblem terorizma, ukazuje on, nije samo u njegovom saniranju kada se dese ovakve stvari, jer je geneza mnogo dublja.\n„Treba da udarite na koren terorizma, gde se generiše terorizam, kako je moguće da se mlade generacije koje su rođene u Francuskoj i Velikoj Britaniji upućuju među te džihad ratnike. To su užasna pitanja na koje zapad u ovom trenutku nema odgovora”, ističe on.\nIZNENADNI UPAD ŠIPTARA kod Srba\nSrbija ni vecini Srba nije interesantna.To bi i corav pogodio.\nSrbija je napola mrtva, i nedoklana i zato nije interesantna. Vec su ostvarili vecinu svojih ciljeva ubijajuci i proterivanjem Srba sa svih strana, tako da je ostale samo geta srpskog naroda, nepovezanog i slabog. Isljamci i zapad su zajedno obavili ubijanje Srba i Srbije, uz pomoc nasih izdajica, da ce samo na kraju da nas gurnu u iskopanu raku.


Sara Davidović okitila se medaljom košarkaškog viceprvaka Republike Srpske\n08. maj 2019 130\nKošarkašica Sara Davidović iz Srpca kao član OKK „Feniks“ stigla je do srebrne medalje i titule kadetskog viceprvaka Republike Srpske na završnici Prvenstva Republike Srpske koje je održano u Banjaluci.\nNa prvenstvu su još nastupili KK „Mladi Krajišnik“ iz Banjaluke, ŽKK „Leotar 03“ iz Trebinja i KK „Budućnost“ iz Bijeljine a košarkašice Feniksa okončale su takmičenje sa dvije pobjede i jednim porazom.\nOvim uspjehom banjalučke košarkašice su ostvarile plasman na završnicu Prvenstva BiH gdje će u polufinalu odmjeriti snage sa ŽKK „Konjic“ i ŽKK „Tomislav“.\nSara trenira košarku već šest godina a od 8. septembra nastupa sa dvojnom licencom za Igokeu i Feniks.\nOve sezone je sa Feniksom odigrala dosta utakmica u kadetskoj, juniorskoj i seniorskoj ligi na poziciji beka ili krilnog centra.\nU septembru prošle godine je nastupila sa Feniksom u Vodicama gdje je u Ženskoj regionalnoj WABA ligi u uzrastu do 16 godina osvojila zlatnu medalju a u decembru je učestvovala i na drugom WABA U-16 turniru u Beogradu.\nU martu ove godine je nastupila za Feniks i u jednoj od polufinalnih utakmica seniorske lige Republike Srpske.\nSara je i sa Igokeom nizala uspjehe jer je osvojila bronzanu medalju na finalnom turniru prve lige Republike Srpske u pionirskom uzrastu.\nLjubav prema košarci osjetila je još od ranog djetinjstva, ali pošto u Srpcu nema košarkaškog kluba, počela je trenirati u Igokei nakon čega se obrela i u Feniksu.\nNJen talenat i rezultate je prepoznalo Ministarstvo porodice, omladine i sporta RS koje joj je nedavno po drugi put dodijelilo stipendiju u trajanju od 12 mjeseci kao jednom od 45 najperspektivnijih mladih sportista u Republici Srpskoj. Sara se našla među svega pet mladih košarkaša i košarkašica kojima je dodijeljena ova stipendija.\nDa je ova mlada Srpčanka talentovana i za druge sportove, svjedoči osvojeno prvo mjesto na regionalnom takmičenju u malom fudbalu za učenice srednjih škola koje je prošlog mjeseca održano u Srpcu, gdje je nastupila za ekipu CSŠ “Petar Kočić” Srbac. NJena ekipa stekla je pravo učešća i na republičkom takmičenju na kojem Sara nije mogla učestvovati zbog obaveza sa matičnim klubom.\nZbog ostvarenih rezultata Sara je osvojila treće mjesto u izboru najboljih mladih sportista opštine Srbac za 2017. godinu u uzrastu do 18 godina, piše Opština Srbac.\nTagovi: sara davidović kosarka


11. GODIŠNJICA NEZAVISNOSTI: U Prištini održana vojna parada - GlobalCir\nIstakao je da je na putu izgradnje Kosova nezamjenjivo partnersto sa međunarodnom zajednicom, u prvom redu sa Sjedinjenim Američkim Državama, ali i sa Evropskom unijom, zemljama Evrope i NATO-om. Kako je kazao, to partnersto je zasnovano na zajedničkim načelima i vrijednostima, te je Kosovo uvijek izlazilo kao pobjednik kada je bio sa svojim strateškim partnerima.\nHaradinaj je tom prilikom kazao da su Albanci narod Balkana koji je doprinio Balkanu i evropskom kontinetu, “narod koji je platio cijenu svih procesa kroz koje je prošao naš kontinent u zadnjem vijeku”. Kako je istakao, Kosovo i danas doprinosi miru i stabilnosti.\n“Radićemo na dobrim odnosima sa svim susjedima, a zainteresovani smo i za pravnoobavezujući sporazum za recipročno priznanje sa Srbijom u postojećim granicama i zainteresovani smo za unapređenje Kosova ka učlanjenju u NATO i EU, izražavajući poštovanje prema svim zaslužnima za našu slobodu, za konsolidaciju države, za sve saveznike Kosova”, kazao je Haradinaj.\nVojnoj paradi, kao i svečanoj sjednici Skupštine Kosova, prisustvovali su i premijer Albanije Edi Rama, ambasador William Walker, kao i ambasadori prijateljskih zemalja Kosova.


Bepanthen krema, mast i kapi za oči │ eApoteka\nProizvodi iz kolekcije Bepanthen® zadovoljavaju potrebe cele porodice. Razvili smo proizvode za negu dece, suve kože, ekcema, zaceljivanje manjih povreda, negu tela i formulaciju za suve oči.\nKljučni sastojak naših proizvoda: provitamin B5\nBAYERovi naučnici godinama koriste lekovita svojstva dekspentenola, poznatog i pod nazivom provitamin B5, koji se nalazi u svim Bepanthen® proizvodima. Ovaj sastojak, prozvan „kožnim vitaminom“ pomaže koži da ostane zdrava i učestvuje u raznim metaboličkim procesima u organizmu.\nNa snaučnoj osnovi, provitamin B5 brzo se pretvara u pantotensku kiselinu, koja igra ključnu ulogu u stvaranju koenzima A. On pospešuje proces obnove ćelija i potstiče regeneraciju epitelnog tkiva. Ostali korisni učinci provitamina B5:\nPodstiče deobu i migraciju ćelija\nPospešuje proizvodnju lipida u koži\nZaceljuje površinske ozede na koži i sluznici\nUkratko, provitamin B5 nežno podstiče prirodno zaceljivanje kože i održava je glatkom, mekom i hidriranom.


Tviter najavio ukidanje naloga povezanih sa teorijama zavere\nLogo Tvitera, arhivska fotogrfaija\nKompanija Tviter objavila je da trajno ukida naloge na toj društvenoj mreži koji su povezani sa ekstremnim teorijama zavera kao što je grupa "QAnon" koja iznosi tvrdnje o zaverama u američkoj vlasti i javnosti.\nQAnon je mreža teoretičara zavere koji podržavaju američkog predsednika Donalda Trampa (Trump), piše BBC. Tviter je u objavi naglasio da se nada da će akcija pomoći u sprečavanju "štete izvan mreže".\nMere uključuju zabranu pristupa nalozima koji su povezanim sa anonimnom grupom "Q", koja je poznata kao "QAnon", i blokiraće deljenja tih sadržaja.\nNovom politikom biće obuhvaćeno oko 150.000 profila širom sveta.\nTviter je objavio da je do sada ukinuo više od sedam hiljada naloga zbog manipulacija, zlostavljanja žrtava i drugih kršenja pravila ponašanja na toj društvenoj mreži.\nTeoretičari zavera poput "QAnona" tvrde da su u "tajni rat" protiv Trampa umešane istaknute ličnosti iz raznih delova društva od obaveštajne zajednice i politike preko poslovnog sveta do industrije zabave, navodi agencija Asošijejted pres (AP).\nQAnon je, između ostalog tvrdio da su članovi Demokratske stranke umešani u međunarodne zločinačke organizacije, a njihovi se sadržaji naširoko prenose na društvenim mrežama poput Fejsbuka, TikToka, Tvitera i Ju tjuba.\nFejsbuk je već ukinuo mrežu lažnih profila povezanih sa nalogom "QAnon", preko kojih se prenosio njihov sadržaj.\nFBI je prošle godine izdao upozorenje o "domaćim ekstremistima koji se vode teorijama zavere" i odredio "QAnon" potencijalnom domaćom ekstremističkom pretnjom, piše BBC.


agencija firma za selidbe\nSelidba iz inostranstva u Srbiju Trajna ili privremena selidba u Srbiju, zahteva upoznavanje sa birokratskom procedurom vezanom za carinu, lični prtljag, unos novca i kućnih ljubimaca. Carinski zakoni su dovoljno jasni i lako primenljivi i ne odudaraju od evropskih. Kada ste isplanirali selidbu, ne zaboravite da na vreme regulišite svoje […]\nBy Nenad Radovanovic / 13/05/2014 / saveti / 2 Comments\nSaveti za prevoz nameštaja Kada ste zapakovali sav nameštaj i pokućstvo i pripremili se za selidbu, ne možete još uvek da odahnete. Predstoji Vam utovar u kamione ili kombije kojim ćete prevesti svoje stvari do željene adrese. Zapamtite da nestručnim podizanjem teških predmeta (poput troseda, velikih komoda, stolova za ručavanje…) […]\nBy Nenad Radovanovic / 23/04/2014 / saveti / No Comments\nTop 5 destinacija za život i rad Svako od nas ima različite prioritete, zahteve i očekivanja koja se tiču najadekvatnijeg ličnog odabira mesta za život, rad, obrazovanje i odgajanje dece. Ako bismo se složili sa pretpostavkom da su neka od najčešćih merila životnog standarda politička i ekonomska stabilnost, adekvatan zdravstveni […]\nBy Nenad Radovanovic / 26/03/2014 / saveti / No Comments\nSelidba u trudnoći ne mora da bude stres Čekanje da se pojavi neko ko će obojiti novim bojama vaš svet, sigurno je najlepši događaj kojem se raduju sve buduće mame i njihove porodice. Turbulentan period od 40 nedelja, ispunjen je brojnim psihofizičkim promenama kroz koji svaka žena prolazi. Ako vam […]\nBy Nenad Radovanovic / 18/02/2014 / saveti / No Comments\nGde smo se najviše selili u 2013? Iako selidba predstavlja veliku obavezu, bez obzira na to da li je u pitanju domaća ili međunarodna selidba, podrška profesionalne agencije za selidbe može dramatično da olakša ceo proces. To je posebno izraženo kod inostranih selidbi gde se, pored operativnih izazova vezanih za […]\nBy Nenad Radovanovic / 29/10/2013 / zanimljivosti / No Comments


POSKUPLJENJE Od danas pojedine cigarete skuplje za 10 dinara po paklici – ARHIVA – MediaPortal.rs\nПочетна / Vesti / Ekonomija / POSKUPLJENJE Od danas pojedine cigarete skuplje za 10 dinara po paklici\nОбјавио: Media portal у Ekonomija 16. јула 2018.\tКоментари су искључени на POSKUPLJENJE Od danas pojedine cigarete skuplje za 10 dinara po paklici\nNaime, u skladu sa članom 68. Zakona o duvanu, a zbog porasta akciza od 1. jula ove godine, od 16. jula na snazi su nove maloprodajne cene duvanskih prerađevina.\nTako će već od danas na kioscima „plavi bond“ koštati 240 dinara, a „gold 100’s“ 250 dinara po paklici, „malboro“ 330 dinara, dok za „eve 120“ treba izdvojiti 350 dinara, za „L&M“ 250, a za „parlament“ 370 dinara.\nUskoro dižu cene i ostali\nVeće cene cigareta posledica su rasta akcize na duvan koja je od 1. jula veća za 1,5 dinar po pakli. To je, inače, drugo povećanje akciza u ovoj godini prema akciznom kalendaru Ministarstva finansija.\nIako su gotovo svi proizvođači cigareta i duvanskih proizvoda pre samo dve nedelje, nakon porasta akcize, isticali da ovaj put neće biti poskupljenja, to se ipak dogodilo.\nPrema saznanjima „Blica“, očekuje se i da ostali proizvođači uskoro povećaju cene cigareta.\nPodsetimo da se, prema utvrđenom akciznom kalendaru, specifična akciza povećava za 1,5 dinara dva puta godišnje, u januaru i u julu.\nSa novim rastom od 1. jula ove godine, deo koji država uzima proizvođačima po paklici cigareta iznosiće 68,5 dinara, umesto dosadašnjih 67 dinara. Ovaj akcizni kalendar važi do kraja 2020. godine.\nPrema rečima duvandžija, iznos proporcionalne akcize od 33 odsto se ne menja, ali se on obračunava na novu cenu paklice, na koju se dodaje i PDV. To znači da sa porastom specifične akcize za 1,5 dinar neminovno rastu i drugi nameti koje proizvođači moraju da izdvoje za državu.\n– Dakle, kada paklica cigareta poskupi za 10 dinara, kao što se desilo sada, ali i u februaru ove godine, pa sa 230 dinara ode na 240, podiže se i proporcionalna akciza. Naime, taj iznos od 33 odsto se obračunava na novu cenu paklice od 240 dinara, a na to se dodaje i PDV od 20 odsto. Kada se sve sračuna, u tom poskupljenju od 10 dinara, šest do sedam dinara ide državi – naglašavaju duvandžije.\nNa pojedinim prodajnim mestima još se mogu naći cigarete po starim prodajnim cenama, a trgovci kažu da će te stare zalihe u roku od dan, dva biti potrošene.\nПретходни: Uhapšen razbojnik (16) iz Čačka, krao novac uz pretnju nožem\nСледећи: Dveri: Nestručno vođenje sednice i pokušaj prikrivanja nedozvoljenih radnji


Amandmani na nacrt rezolucije EP o Srbiji: Vlasti da vrate zemlju na pravi put ka EU - European Western Balkans\nAutor EWB 23. 05. 2022.\nBRISEL – Poslanici Odbora za spoljne poslove u Evropskom parlamentu (AFET) dogovorili su 29 kompromisnih amandamana na rezoluciju izvestioca EP za Srbiju Vladimira Bilčika. U amandmanima u koje je European Western Balkans imao uvid, vlasti u Srbiji pozivaju se između ostalog da se značajnije angažuju u neophodnim reformama i vrate zemlju na “pravi put ka integraciji u Evropsku uniju, ispunjavajući tako evropske aspiracije Srbije”.\nPoslanici su u amandmanima ponovili da su napredak u poglavljima koja se tiču vladavine prava i osnovnih prava, kao i bliže usaglašavanje sa spoljnom i bezbednosnom politikom EU uključujući i sankcije Rusiji, kao i normalizacija odnosa sa Prištinom, ključni za određivanje daljeg tempa evropskih integracija.\n“Izrazito se žali zbog činjenice da se Srbija još uvek nije uskladila sa sankcijama EU nakon ruske invazije na Ukrajinu. Novoizabrane vlasti pozivaju se da pokažu stvarnu i nedvosmislenu privrženost evropskim vrednostima, standardima i pravilima EU što je pre moguće, i da se hitno usklade sa odlukama i stavovima EU u spoljnoj i bezbednosnoj politici, uključujući i sankcije”, stoji u tekstu jednog od amandmana.\nPrema tekstu amandmana, dalje otvaranje pregovaračkih klastera trebalo bi da se desi tek kada Srbija preduzme spomenute obaveze. Vlada Srbije poziva se da ponovo proceni svoju ekonomsku saradnju sa Rusijom i poslanici EP žale “zbog kontinuiranih letova između Beograda i Moskve u vreme kada je vazdušni prostor EU zatvoren za letova ka i iz Rusije”.\nIzražava se zabrinutost i zbog navoda o prisluškivanju ličnosti iz ruske opozicije u Beogradu od strane srpskih vlasti i navodnog kasnijeg prenosa materijala ruskim bezbednosnim službama. Naglašava se da bi svaka saradnja koja bi doprinela autoritarnim i antidemokratskim praksama u Rusiji i Srbiji bila štetna buduće odnose EU i Srbije.\nNakon što je izvestilac Bilčik predstavio nacrt svoje rezolucije u AFET-u prošlog meseca, poslanici ovog Odbora EP podneli su preko sto amandmana. Prema praksi u Evropskom parlamentu, broj amandmana umanjuje se dolaženjem do takozvanih kompromisnih amandmana, koji nastaju kao rezultat dogovora među poslaničkim grupama da se slični amandmani spoje u jednistven tekst.\nS obzirom da je oko njihovog teksta već postignut konsenzus, očekuje se da bi oni verovatno mogli ući u konačni tekst rezolucije Evropskog parlamenta o Srbiji. O finalnoj verziji Rezolucije prvo će se glasati u AFET-u, kojim predsedava Dejvid Mekalister sredinom juna, a tek u julu očekuje se da će Rezolucija Evropskog parlamenta o Srbiji biti na plenarnoj sednici EP u Strazburu. Glasanjem u sedištu Evropskog parlamenta Rezolucija postaje i formalno usvojena.\nBez sudskog epiloga za slučajeve visoke korupcije\nPoslanici EP pozivaju vlasti u Srbiji da pruže ubedljive rezultate u istragama u oblasti borbe protiv korucije, posebno u onim slučajevima za koje postoji visoko interesovanje javnosti. Stoji i da bi trebalo unaprediti rezultate u istragama u slučajevima visoke korupcije, uključujući i proces oduzimanja imovine stečene kriminalom.\n“Sa zabrinutošću se primećuje da nijedan od slučajeva spomenutih u prethodnim izveštajima nije potpuno procesuiran od strane pravosuđa niti je u potpunosti istražen, i da se pojavljuju novi slučajevi visoke korupcije u istraživačkim medijima poput “Pandora papira”, navodi se u jednom od amandmana.\nPonavlja se poziv na pravno razrešenje slučaja rušenja u Savamali i da se odgovorni za to krivično gone, kao i kriminalna grupa Veljka Belivuka. Dodaje se da je EP zabrinut zbog otpužbi da je iz zatvora u Srbiji Darko Šarić uspevao da kontroliše međunarodnu kriminalnu organizaciju.\nZloupotreba javnog novca instrument zarobljavanja medija\nKada je u pitanju položaj medija, iz EP napominju da je potrebno preduzeti dalje korake u cilju povećanja slobode medije i pozivaju se srpske vlasti da preduzmu “hitne mere za garantovanje slobode izražavanja, nezavisnosti medija i medijski pluralizam”.\nU EP su primetili zloupotrebu javnog novca za sticanje vlasništva nad medijima, što predstavlja “jedan od glavnih mehanizama zarobljavanja medija u Srbiji”. Vlasti se pozivaju u tom pravcu da omoguće veću transparentnost vlasničkih struktura i finansiranja medija, kao i na stvaranje okruženja koje omogućava nezavisnim i istraživačkim medijima da omoguće finansiranje i bezbedno rade.\nNapominje se da su nekoliko nedavnih izbora članova REM-a kao i izbora članova Upravnog odbora RTS-a u junu 2021. ocenjeni kao kontroverzni i konstatuje se novi otvoreni poziv za dodelu frekvencija nacionalne televizije i naglašava važnost fer i transparentnost procesa\nU amandmanima koji se tiču izbornog procesa, poslanici pozdravljaju povećan odziv birača na izborima 3. aprila i povratku pluralizma u Evropski parlament, ali “žale zbog polarizovanog političkog okruženja kampanje koje je karakterisalo odsustvo jednakih uslova, ograničen medijski pluralizam i pritisak na birače”. Dodaje se da se žali zbog zloupotreba javnih funkcije od strane vladajuće stranke, što je “ostalo trajni problem tokom cele kampanje”.\nPoslanici EP su osudili napade na pripadnike opozicije, novinare i članove organizacija civilnog društva i članove razlilitih misija za posmatranje izbora, kao i druge incidente koji narušavaju integritet izbornog procesa. Osuđuje se i napad na jednog od opozicionih lidera Pavla Grobovića i pozivaju nadležni organi da počinioci za to odgovaraju.\nU kompromisnim amandmanima u koje je naša redakcija imala uvid, izražava se zabrinutost i zbog odsustva proaktivnije uloge Republičke i Gradske izborne komisije (RIK i GIK) kada je u pitanju utvrđivanje i saopštavanje izbornih rezultata.\nPoslanici EP izrazili su i zabrinutost zbog veoma ograničene vidljivost procesa evropskih integracija u Srbiji ponavlja se poziv i evropskim i srpskim institucijama da se sprovede aktivnija i efikasnija strategija komunikacija o benefitima proširenja EU i o podršci koju EU daje Srbiji.\n“Izražava zabrinutost da je podrška javnosti članstvu u EU u Srbiji znatno manja nego u ostatku regiona, da je prema poslednjim anketama građana Srbije protiv ulaska u EU. Pozivaju se srpski političari i lideri da aktivnije i nedvosmisleno saopštavaju svoju privrženost vrednostima EU u javnoj debati i da se angažuju sa građanima Srbije van velikih gradova na opipljivim koristima od pristupanja EU. Ponavlja se zabrinutost zbog uloge javno finansiranih medija u širenju retorike protiv EU”, kaže tekst jednog od podnetih amandmana.\nAFETEvropski parlamentkompromisni amandmaniRezolucijaSrbija\nAleksandar Ivković 25. 12. 2019. 25. 12. 2019.


DŠ ne učestvuje na protestu opozicije\nTanjug 7. decembra 2018. 21:47\nVLADIČIN HAN – Demokratska stranka Srbije (DŠ) neće učestvovati na sutrašnjem protestu opozicije, jer će na njemu govoriti glumica Mirjana Karanović, koja je iznosila često antisrpske stavove, izjavio je predsednik DŠ-a Miloš Jovanović.\n„To je kao da su iz Saveza za Srbiju pozvali Natašu Kandić (iz Fonda za humanitarno pravo) da predvodi protest. Bili smo na konferenciji za novinare posle napada na Borka Stefanovica, na protestu u Kruševcu, bili bi i sutra da nije takav spisak govornika“, rekao je Jovanović na tribini DŠ-a u Vladičinom Hanu.\nOn je dodao I da ne razume zašto je ona pozvana, jer je to urađeno kao da neko „ne želi sabornost opozicije“.\nJovanović je zaključio da će DŠ sarađivati sa opozicijom po svakom pitanju oko izbornih uslova i demokratizacije zemlje.


Građani obilaze štandove na sajmu zapošljavanja u Klivlendu, u državi Ohajo\nNezaposlenost u Sjedinjenim Državama je prošlog meseca pala ispod 9 odsto, jer su privatni poslodavci od aprila 2009, otvorili najviše novih radnih mesta. Američki Sekretarijat za rad je u petak izdao svoj mesečni izveštaj, koji pokazuje da je američka ekonomija u februaru otvorila 192 hiljade radnih mesta. Stopa nezaposlenosti se zahvaljujući tome smanjila na 8,9 odsto – što je najniži nivo posle gotovo dve godine i još jedan znak da oporavak privrede u Sjedinjenim Državama hvata korak.\nU državi Viskonsin na američkom Srednjem zapadu – još jedan znak poboljšanja ekonomije. Korporacija „Oškoš“ zapošljava 750 ljudi da bi ispunila vojne ugovore. Za dve i po hiljade prijavljenih za ta mesta, to je dobrodošao tračak nade.\n„Četrnaest godina u papirnoj industriji i pomalo tu i tamo, a sada se nadam da ću dobiti priliku za novi početak,“ rekao je jedan prolaznik.\nNajnovije cifre podržavaju taj optimizam. Privatni poslodavci su prošlog meseca otvorili 222 hiljade radnih mesta, što je nacionalnu stopu nezaposlenosti spustilo na najniži nivo od aprila 2009. Glavni ekonomista banke „Vels fargo“, Džon Silva, kaže da to pokazuje da kompanije stiču sve veće poverenje u postojani američki oporavak.\n„Vrlo je lepo videti da se stopa nezaposlenosti malo smanjila. Dobro je što se taj rast zaposlenosti događa najvećim delom u privatnom sektoru. Mislim da su sve to dobri znaci koji nam pokazuju da imamo postojani ekonomski rast i bolje tržište rada,“ kaže Silva.\nNajbrži rast je u industrijskom i uslužnom sektoru, koji su imali koristi od veće potrošnje u maloprodaji i povećanog američkog izvoza u inostranstvo. Ipak, ukupni broj nezaposlenih je i dalje visok, 13 miliona i 700 hiljada, gotovo dvostruko više nego pre recesije. Ako se uračunaju oni koji žele da rade više sati ili su prestali da traže posao, procenat takozvane podzaposlenosti je 15,9 odsto.\n„Treba da se podsećamo da smo otvorili dodatna radna mesta. Milion i po mesta u privatnom sektoru i to je, rekla bih, tačno tu gde treba da budemo, ali treba da nastavimo i ne izgubimo iz vida gde treba da idemo da bismo povećali mogućnosti da se ljudi zaposle na novim radnim mestima,“ izjavila je američka sekretarka za rad, Hilda Solis.\nAli velika opasnost za postojano povećanje broja radnih mesta je poskupljenje nafte – na preko 100 dolara za barel, što je naglasio i portparol Bele kuće, Džej Kerni.\n„Predsednik je potpuno svestan uticaja koji skok cena nafte može imati na cenu benzina, a prema tome i na novčanike i džepove prosečnih Amerikanaca,“ rekao je Kerni.\nNezaposlenost se od novembra smanjila za gotovo jedan odsto. Ali prosečne plate su ostale iste, što znači da bi veće cene benzina mogle ozbiljno da smanje kupovnu moć potrošača.


U Kulturnom centru održan koncert Zrenjaninskog kamernog orkestra -\nOrkestar se predstavio publici sa najboljim mladim violinistima Srbije od 15 do 30 godina starosti.\nDevetog maja u Kulturnom centru održan je prvi ovogodišnji koncert Zrenjaninskog kamernog orkestra. Posle više od pola godine orkestar se predstavio publici sa najboljim mladim violinistima Srbije od 15 do 30 godina starosti. Kao solisti nastupali su: Veronika Mona Bogić, Kristina Marušić, Andrej Balaž i Kata Stojanović polaznici ovogodišnjeg master kampa čuvenog violiniste Nemanje Radulovića.\nZrenjaninski koncert je organizovan u saradnji sa Kulturnim centrom a pod pokroviteljstvom Grada Zrenjanin i Kulturnog centra Vojvodine “Miloš Crnjanski”.\nPogledajte video prilog razgovora sa Romanom Bugarom, direktorom Zrenjaninske filharmonije i predsednikom Zrenjaninskog kamernog orkestra, Erneom Švanom, umetničkim rukovodiocem orkestra i jednom od solistkinja Katom Stojanović.


Ministar se izvinio zbog objave u kojoj ambasadora nazivaju šišmišom - Svet - Dnevni list Danas\nPočetna » Svet » Ministar se izvinio zbog objave u kojoj ambasadora nazivaju šišmišom\nMinistar se izvinio zbog objave u kojoj ambasadora nazivaju šišmišom\nMinistar vanjskih poslova Crne gore Đorđe Radulović lajkovao je tvit u kome je ambasador Crne Gore u Kini Darko Pajović nazvan šišmišom.\nNakon što su to objavili pojedini mediji, Radulović se kasno sinoć izvinio Darku Pajoviću zbog lajka na tvitu, ističući da žali što je jednan njegov nesmotreni lajk usled dinamične agende koju ima poslednjih nedelja, dobio publicitet u medijima.\n„Poslednjih dana sam, možda, nedovoljno pažljivo, a isključivo sa ciljem da budem dostupniji građanima, lajkovao tvitove upućene meni, kako bih stavio do znanja da sam pročitao objavu“, napisao je Radulović na Tviter nalogu.\nOn se izvinio javnosti za nesmotrenost „koja nije imala za cilj da bilo koga uvredi“.\n„Nikada se ne bih podsmevao ili rugao nekome, te mi ni ovde nije bila namera da uvredim gdina Pajovića“, napisao je Radulović na Tviter nalogu.\n„U narednom periodu, moje aktivnosti će biti publikovane isključivo preko naloga Ministarstva vanjskih poslova“, napisao je šef crnogorske diplomatije.\nDarko Pajović, Đorđe RadulovićPodgorica


Liberali su evoluirali su stranku koja krajnje realpolitički i hladno posmatra svoj interes i čeka priliku da sa DS formira „čistu evropsku vladu”\nGlasanjem za usvajanje izmena Zakona o informisanju Liberalno-demokratska partija još jednom je izvukla vladajuću koaliciju iz vrlo neugodne situacije. Uradila je to i krajem prošle godine kada je obezbedila kvorum za izglasavanje Zakona o teritorijalnoj organizaciji sudova, koji je bio pred provalijom zbog toga što poslanici >> Pročitaj celu vest na sajtu Politika << Saveza vojvođanskih Mađara nisu hteli da glasaju za njega, a na isti način su pomogli i produženje važenja „plavog” pasoša.\nZbog ovakvih poteza ostatak opozicije prilepio je LDP-u etiketu lažnih opozicionara. Lider LDP-a Čedomir Jovanović, opet, razjašnjavajući svoju poziciju kaže da liberalni nemaju pravo da budu „ni opozicija, ni vlast nego zaštitnici javnog interesa”.\nŠto god da su trenutno, to će, prema rečima sagovornika „Politike”, najverovatnije i ostati do sledećih izbora, što zbog nedovoljno mandata (12), što zbog ekonomske krize, zbog koje nije prijatno biti na poziciji vlasti, ili možda zbog očigledne činjenice da mogu da se dogovore o pitanjima većine u skupštini, a da ne budu formalno u vladi. A onda, ako im izborna matematika to dozvoli, vrlo je moguće i formiranje zajedničke vlade LDP-a i Demokratske stranke.\nProgramski direktor Cesida Đorđe Vuković i politički analitičar Dejan Vuk Stanković smatraju da je realno očekivati da ove dve partije zajedno formiraju vladu posle sledećih izbora, naravno, ukoliko osvoje dovoljno mandata. Isto bi se, ocenjuju obojica, dogodilo i posle prošlogodišnjih izbora, samo da je LDP dobio više poslanika.\nUkazujući da su LDP i DS na različitim pozicijama kada je reč o ekonomiji ili o nekim nacionalnim pitanjima, Srđan Bogosavljević, direktor „Stratedžik marketinga”, ističe da su sasvim sigurno na istoj poziciji kada je reč o evropskom putu Srbije. „Ako posle sledećih izbora najvažnija tema bude evropska budućnost Srbije, onda to nije nelogičan savez. A ako najvažnija tema budu neki socijalni programi, onda ne verujem da mogu biti saveznici”, ističe Bogosavljević.\nTakvu mogućnost je najavio i Čedomir Jovanović koji je početkom avgusta rekao da bi najbolja kombinacija za buduću vladu bila „čista evropska vlada LDP, DS i ozbiljnih manjinskih partija”. Proteklog vikenda je istakao i da LDP „testira potencijale za buduću pravu saradnju sa DS-om, koji još uz sebe vezuje dobar deo glasova i potencijala reformske Srbije” (istovremeno se i lider DS-a Boris Tadić, u intervjuu „Politici”, pohvalno izrazio o dosadašnjoj saradnji sa LDP-om istakavši da njegovi razgovori sa predsednikom LDP-a „takođe govore o približavanju stavova o bitnim strategijskim pitanjima”).\nLDP je, potvrđuje Dejan Vuk Stanković, nesumnjivo evoluirao od poslednjih izbora, na kojima je nastupio jasno se distancirajući od DS-a i žestoko ga kritikujući zbog sklonosti ka kompromisu. „Od pozicije političke avangarde u društvu, koja je spremna da kritikuje sve što je suprotno njihovim stavovima, evoluirali su u stranku koja krajnje realpolitički i hladno posmatra svoj interes”, ističe Stanković dodajući i da preko poteza kakav je ovaj sa Zakonom o informisanju LDP pokušava da podigne kvalitet odnosa sa DS-om. Jer samo sa demokratama, i donekle sa G17 plus, može da sarađuje.\n– Jovanovićeva izjava da je vreme za vanredne izbore tek kad Srbija stekne status kandidata za EU govori da LDP na neki način povezuje svoju sudbinu sa uspesima ili neuspesima ove vlade, što je rizična politička odluka, ali je u skladu sa njihovim političkim prestrojavanjima. Pored toga, podrškom DS-u, LDP dobija veći prostor da se samostalno razvija kao stranka, bolju pokrivenost u medijima i sve one ostale resurse koji omogućavaju da stranka postane primamljiva za nove članove. Gube, naravno, političko-medijsku poziciju koju su do sada imali, i verovatno će doživeti razočaranje dela čvrstog jezgra njihovih pristalica, koji su navikli na LDP-ov beskompromisni stil obraćanja javnosti i kritike oportunizma vlasti – navodi Stanković.\nPodršku izmenama Zakona o informisanju, koji je ovog leta ozbiljno narušio odnose u vladajućoj koaliciji, lider Čedomir Jovanović je objasnio, kao i u ranijim slučajevima „spasavanja” Vlade Srbije, da se tu radilo, pre svega, o pitanju evropske budućnosti zemlje i orijentacije našeg društva. Na to je dodao i tvrdnju da LDP ni na koji način neće sarađivati sa „Koštunicom, Šešeljem i Nikolićem u rušenju vlade”.\nOvakva objašnjenja, prema rečima Đorđa Vukovića, sasvim su zadovoljavajuća za pristalice LDP-a, koji prihvataju taj izbor „manjeg zla”. „Barem to pokazuju istraživanja – nemaju nikakav značajniji pad u izbornom opredeljenju”, ističe Vuković.\nPristalice liberala su, inače, prilično postojane u svom političkom opredeljenju, i LDP je, što se toga tiče, stabilan – ali na ivici cenzusa, ističe Srđan Bogosavljević. Zbog toga će liberali u sledećoj kampanji morati da se potrude da pridobiju nove birače.\nDejan Vuk Stanković kaže da je sada jako teško pretpostaviti da li je moguć zajednički predizborni nastup DS-a i LDP-a na sledećim izborima, jer to zavisi od niza faktora, ali ideoloških smetnji nema i ako se proceni da bi to bila dobitna kombinacija – oni će ići zajedno. U svakom slučaju, smatra Stanković, u njihovom budućem nastupu smanjiće se kritički naboj prema DS-u, a usredsrediće se na večite ideološke protivnike – narodnjake, naprednjake, radikale.


STIŽU DVA ŠLEPERA POMOĆI IZ TURSKE - PrijedorDanas.com - Prijedorski gradski portal\nGradonačelnik Prijedora Marko Pavić razgovarao je danas sa predstavnicima dvije istanbulske opštine Gaziosmanpaša i Bejolu, koje su prikupile dva šlepera humanitarne pomoći koji sutra ujutru treba da stignu u Prijedor.\nPavić je izjavio novinarima da je pomoć koja stiže od ovih turskih opština upravo onakva kakva je Prijedoru u ovom trenutku potrebna.\n“Solidarnost je i ovoga puta prevazišla sve granice i razdaljine, a ova delegacija prva je iz Turske stigla u BiH i Prijedor da uruči pomoć koju su za sve poplavljene opštine i gradove pripremile opštine Unije mramorne regije” potvrdio je Pavić.\nOn je dodao da je u razgovoru sa gostima izrazio zahvalnost rukovodstvu njihovih oština i svim njihovim građanima na izraženom saosjećanju za ono što se dogodilo stanovnicima poplavljenih područja i spremnosti da pomognu.\n“Osim pomoći, koju nam sada pružaju, vjerujemo da je ovo samo početak naše buduće saradnje”, rekao je Pavić.\nDirektor Sektora za socijalne poslove istanbulske opštine Bejolu Ali Kodža istakao je, u ime svoje i opštine Gaziosmanpaša, da su u Prijedor došli da bi izrazili saosjećanje i žaljenje sa svim onim što se ovdje desilo.\n“Osim pomoći koju donosimo, mi smo ovdje i kao delegacija koja će utvrditi postojeće stanje i naša namjera je i želja da se naša podrška nastavi”, rekao je Kodža.\nOn je izjavio da svojom posjetom prenose izraze žaljenja naroda Republike Turske, predsjednika i premijera Turske i nadu da će im njihova pomoć ubrzati zaliječenje rana i sanaciju šteta koje su učinile poplave.\nU dva kamiona šlepera pomoći koja će sutra ujutri stići u Prijedor nalaze se higijenski paketi, pumpe za prskanje, ćebad, paketi sa hranom, flaširana voda, jastuci, rublje i pelene za djecu i odrasle.\nDelegacija iz Turske koju pored predstavnika iz Bejoglua, čine i odbornici istanbulske opštine Gaziosmanpaša, tokom popodneva će obići poplavljeno područje grada i skladište Crvenog krsta gdje se centralizovano skuplja i dijeli humanitarna pomoć koja pristiže za stanovnike Prijedora ugrožene poplavom.\n« PRIJEDOR: PREMA OKVIRNOJ PROCJENI ŠTETA OD POPLAVA 40 MILIONA KM\nRUKOMETAŠICE MIRE ZASLUŽENO U FINALU KUPA BIH »


Reakcije OCD i medija: Nejasan osnov za proveru bankarskih podataka zaposlenih u medijima i OCD - European Western Balkans\nAutor EWB 28. 07. 2020.\nBEOGRAD – Uprava za sprečavanje pranja novca Ministarstva finansija Srbije sačinilo je spisak zaposlenih u medijima i organizacijama civilnog društva (OCD), uključujući medijska udruženja, čije bankarske podatke želi detaljno da proveri, izvestila je u ponedeljak Newsmax Adria.\nUočljivo je da se na ovoj listi nalaze imena mnogih pojedinaca i organizacija koji otvoreno kritikuju vladu. OCD na listi gotovo isključivo se zalažu za pristupanje Srbiji EU i sprovođenje relevantnih reformi\nBiljana Stepanović, direktorka Bussines Info Grupe i urednica Nove ekonomije ocenila je za FoNet ovu odluku Vlade kao veliko finale i još veći autogol vlasti koja očigledno ide ka svom kraju i ne zna više gde udara.\n“Medijska kuća koju vodim, pre svega, nije nevladina organizacija, nego klasično d.o.o. preduzeće”, podsetila je ona i naglasila da njena firma ne prima novac iz inostranstva kojim bilo šta može da finansira.\nOna ne zna zašto vlast sada ovo radi, ne može racionalno na to da odgovori, niti pokušava.\n“Koliko je sve ovo nenormalno, to je da mene istražuje Siniša Mali, koji bi u bilo kojoj pravnoj državi odavno sam morao da odgovara na pitanja odakle mu novac koji poseduje, a sve vreme radi za državu. Odakle mu 24 stana i sve ostalo što se zna i što bi se poštenom istragom tek saznalo”, rekla je Stepanović.\nUNS: Ne postoji jasan osnov za ovakvo postupanje Vlade\nPredsednik Udruženja novinara Srbije (UNS) Vladimir Radomirović izjavio je kako očekuje da ministar finansija Siniša Mali i direktor Uprave za sprečavanje pranja novca hitno obaveste javnost po kom osnovu su od banaka tražili informaciju o udruženjima novinara, medijima i novinarima.\nOn je rekao kako je veoma bitno da se objasni osnov.\n“Uvereni smo da novinarska udruženja ne peru novac i ne finansiraju terorizam. Uveren sam da UNS ne učestvuje u nezakonitim radnjama”, poručio je Radomirović.\nOn je ukazao da je ministar Mali 2009. godine bio osumnjičen za pranje novca i da je tada njegova banka o sumnjama obavestila nadležne organe.\nRadomirović je ocenio kako ovako “postoji sumnja da je zloupotrebljena Uprava za spečavanje pranja novca”.\nPredsednik Nezavisnog društva novinara Vojvodine Norbert Šinković izjavio je da spisak medijskih radnika i nevladinih organizacija koje proverava Uprava za sprečavanje pranja novca, predstavlja zloupotrebu institucija i služi za “targetiranje” organizacija i pojedinaca.\n“To su spiskovi političkih neprijatelja, to je lista za targetiranje organizacija i pojedinaca i ja očekujem pojačanu prljavu kampanju protiv svih njih”, rekao je Šinković agenciji Beta, povodom dopisa koji je Uprava za sprečavanje pranja novca uputila bankama zahtevajući uvid u njihove transakcije.\nŠinković je istakao da nije sporno ukoliko jedna državna institucija proverava finansije, problem je u tome što je reč o kontrolorima vlastI i o pokušaju zastrašivanja.\nOvakav potez Vlade Srbije Šinković je ocenio kao stvaranje dodatne “nervoze” u društvu, u trenutku kada se zdravstveni sistem raspada pod pritiskom epidemije i neadekvatne rekacije države.\n“Nema sumnje da postoji želja naših vlasti da se demokratija dodatno unazadi, ali će u tom slučaju Srbija, kao zemlja-kandidatkinja, ostati bez razvojnih fondova Evropske unije. Nije sporno proveravati transparentnost rada, ali je i te kako sporan momenat i način na koji se to radi. To je zloupotreba mehanizama i institucija”, rekao je Šinković.\nDojčinović: Nejasna logika spiska\nDojčinović je dodao da ne misli da je tačna izjava Uprave da je reč “o rutinskoj stvari”, već da je reč o nekoj ozbiljnijoj operaciji.\nOn je objasnio da banke, prema Zakonu o sprečavanju pranja novca, rutinski prijavljuju Upravi sumnjive transakcije.\nPonovio je da ne vidi logiku spiska, jer ako je to spisak onih koji kritikuju vlast, na njemu nedostaju neki ljudi, a sa druge strane tu su ljudi poput reditelja Andreja Nosova koji je, prema njegovim rečima, u kreativnom timu Ane Brnabić.\nBIRODI: Spisak napravljen 13. jula\nAkcija Uprave za sprečavanje pranja novca ima dva smisla, među kojima je prvi da se “etiketira onaj deo društva koji je od vlasti prepoznat kao kritički i koji ima kapacitet da utičE na društvene procese u Srbiji”, izjavio je Zoran Gavrilović iz Biroa za društvena istraživanja (BIRODI).\nKako je Gavrilović izjavio FoNetu, ovo je i pokušaj da se vlast “opere” pred državama čije su službe optužene za organizovanje protesta u Beogradu 8. jula pa nadalje, jer je ovaj spisak napravljen 13. jula.\n“Inače, što se BIRODI tiče, skandalozna je stvar da država koja je sistemski zarobljena u korupciju, čija Uprava za sprečavanje pranja nova radi u više nego skromnim uslovima, proverava da li organizacija koja je ovoj državi donela mehanizam za borbu protiv korupcije na lokalnom nivou proverava da li pere novac. Očito da su u strahu velike oči”, zaključio je Gavrilović.\nBCBP: Pritisak i zastrašivanje\nBeogradski centar za bezbednosnu politiku (BCBP) ocenio je da je zahtev Uprave za sprečavanje pranja novca za pribavljanje podataka o pojedincima, nezavisnim medijima i nevladinom sektoru po osnovu pranja novca i finansiranja terorizma pritisak i zastrašivanje svih koje se bore za vladavinu prava, demokratiju, slobode i ljudska prava.\n“Zaprepašćeni smo tim zahtevom, jer se poziva na član zakona na osnovu koga je jasno da smo osumnjičeni za finansiranje terorizma i pranje novca, dok postoje dokazi da pojedinci povezani sa režimom trguju oružjem koje završava u rukama terorista, a da se drugi bave pranjem novca, zbog čega je do pre godinu dana Srbija bila na crnoj listi Međudržavnog tela za borbu protiv pranja novca – FATF”, navodi BCBP.\n“U tim državama je progon novinara, profesora, aktivista i njihovih organizacija došao do stadijuma da je na hiljade ljudi nevino osuđeno na zatvorske kazne. Mi nećemo dozvoliti da se to dogodi i u Srbiji”, poručila je ova organizacija.\nBCBPBiljana StepanovićNorbert ŠinkovićOCDStevan DojčinovićVladimir RadomirovićZoran Gavrilović\nOpozicione partije osudile odluku Vlade da izvrši uvid u transakcije novinara i organizacija civilnog društva


Srpski reprezentativac na meti premijerligaša\nVest Hem će još jednom pokušati da u svoje redove dovede srpskog internacionalca Nikolu Milenkovića, saznaje “Football Italia“.\n“Čekićari” iz Londona ponudili su 18 miliona evra za Fiorentininog defanzivca, međutim, čelnici “Viole” za njega traže 25-30 miliona. Vest Hem je i ranije pokazivao interesovanje za Blekija, ali do saradnje ipak nije došlo.\nBivši fudbaler beogradskog Partizana, dres Fiorentine obukao je 2017. godine, a na vjernost se obavezao do 2022, ali kako sada stvari stoje, Bleki bi još prije isteka ugovora mogao da napusti “Artemio Franki”.\nFiorentina se trenutno nalazi u finansijskim problemima, pa se shodno tome može očekivati da ovaj transfer ipak bude realizovan u narednih nekoliko dana.\nUkoliko Milenković napusti Fiorentinu, od njegovog transfera i Partizan bi mogao da zaradi deset procenata.\nPrethodni članakU GOŠK-u nema brige za budućnost, potpisala dva mlada fudbalera\nNaredni članakKorija izbacio Bašića na Čelendžeru u Milana


EU uvela privremene mere za mleko - Evropa i mi\n"Prilike na tržištu nisu bolje kada je reč o mleku, a nekih manjih kretanja nabolje ima u slučaju svinjetine, ali i to vrlo slabo. Situacija na svetskom tržištu je pesimistična", rekao je Hogan novinarima na marginama sastanaka ministara poljoprivrede EU u Luksemburgu.\n"Situacija i dalje izaziva veliku zabrinutost", rekao je posle sastanka holandski ministar poljoprivrede Martejn Van Dam čija zemlja predsedava EU.\n"Ostaje da se vidi kako će član 222 delovati", rekao je Hogan osvrnuvši se na taj propis.\n"Zaštita interesa evropskih proizvođača u osetljviim sektorima u pregovorima sa Merkosurom i dalje je od ključnog značaja", rekao je holandski ministar Van Dam. U osetljive proizvode ubrajaju se mlečni proizvodi, meso, voće i povrće.\nOko 20 članica EU je izrazilo zabirnutost i zbog toga što se pregovori pokreću usred poljoprivredne krize, kao i zbog "strateškog" nivoa, rekao je Hogan.\nUto 12 April, 2016 18:07\nTagovi: rekao mleka hogan aprila kako proizvodnje članice poljoprivrede tržištu proizvodnja proizvodnju zbog godišnjem nivou slobodnoj


Podeljena mišljenja nakon odluke USS da se u parnici može bez pravnog zastupnika\nOdlukom Ustavnog suda Srbije (USS) građani više neće morati da imaju advokata u parničnom postupku. Naime, USS ukinuo je odredbe Zakona o parničnom postupku (ZPP) koje se odnose na obavezno angažovanje advokata kao punomoćnika na sudu i na institut kolektivne tužbe građana. Odluka Ustavnog suda podelila je stručnu javnost, pa jedni smatraju da će ona, u krajnjoj liniji, uticati i na efikasnost sudstva, dok drugi tvrde da je ona značajna za ostvarivanje prava na pristup pravdi.\nBeograd 27. maj 2013. 19:21\nKontroverzna odluka Ustavnog suda: Sudnica u Palati pravde / Foto: FoNet\n- Prema ovoj odluci USS, građane će ubuduće na sudu moći da zastupa i neko sa buvljaka i to samo na osnovu građanskog punomoćja - kaže Đorđević.\n- Odluku bih mogao da shvatim kao da je njom građanima obezbeđena kompetentna zastupljenost od pravno obrazovanih lica. Ovako, kao da je doneta odluka da advokati mogu da potpisuju građevinske projekte ili da hirurške intervencije izvode novinari - ukazuje Đorđević.\n- U uslovima u kojima nemamo zakon o besplatnoj pravnoj pomoći, i kada samo jedna četvrtina opština i gradova ima službe besplatne prave pomoći, propisivanje da punomoćnik u postupku može da bude isključivo advokat ozbiljno je narušilo pravo na pristup sudu velikog broja građana koji nemaju novca za plaćanje advokatskih usluga - smatra Ćurčić.\n- Do donošenja ove odluke USS, građanima je čak i za podnošenje tužbe zbog „ćutanja uprave“ pred Upravnim sudom traženo da imaju advokata koji će ih zastupati, što predstavlja nesrazmeran teret po stranke u postupku. Očekujemo da će zakonodavac donošenjem zakona o besplatnoj pravnoj pomoći rešiti pitanje zastupanja na način kojim će se svim građanima garantovati pravo na pristup sudu, bez neproporcionalnih ograničenja - zaključuje Ćurčić.


Počela Dečija nedelja u Novom Bečeju\nU celoj Srbiji se, prve nedelje oktobra, obeležava Dečija nedelja, sedmica u kojoj škole i druge institucije pripremaju vaspitne i obrazovne sadržaje šarolikog karaktera namenjene deci i mladima, a sve u cilju poboljšavanja položaja dece i mladih. SLogan ovogodišnje Dečije nedelje je “Moje je pravo da živim srećno i zdravo”.\nNi opština Novi Bečej ne zaostaje, te su tako počele aktivnosti na teritoriji svih naseljenih mesta. Tako, ponedeljak, 1. oktobra, u OŠ “Josif Marinković” održana je radionica “Stop diskriminaciji” u organizaciji udruženja građana “Obrazovni impuls” iz Bečeja. Aleksandra Bakrač, predsednica udruženja, rekla je ovom prilikom: “Godinama radimo, najviše na neformalnom obrazovanju, kako mladih, tako i odraslih i evo, ovoga puta smo ovde, u vašoj sredini. Konkurisali smo i evo, realizovali projekat koji se zove „Stop diskriminaciji“, a zapravo smo pokušali u predhodnih 5-6 meseci da napravimo mali korak, ali da tim malim korakom napravimo velike promene kod mladih, upravo što se tiče dikriminacije i nasilja koje postoji među mladima. Oni uglavnom vide oko sebe šta se dešava i šta ne bi trebalo da se radii kako da se ponaša, ali često ne znaju kako bi to trebalo. Sada su imali priliku da vide i onu bolju stranu, naravno, posle one negativne strane. Pre toga su učestvovali još od maja meseca u radionicama, koje su se odigravale u okviru odeljenja i mislim da su one doprinele da znaju da prepoznaju nasilje, da znaju da prepoznaju vrstu diskriminacije, ali su kroz radionice i obučavani da uče kako da reaguju u konfliktnim situacijama i kako bi trebali da utiču na, kako smo danas videli, posmatrače i na ostale aktere u tim, ponekad nemilim događajima”\nOvo je samo prva u nizu aktivnosti u ovoj osnovnoj školi o čemu je posvedočila i pedagog, Maja Vidaković: “Cele nedelje imaju zamenu uloga, tako da sam ja danas imala jednu učenicu koja je bila pegagog, isto tako, imamo učenike koji menjaju nastavnike i u dogovoru sa njima oni su pripremali časove koje će držati, zatim učenike koji su menjali pomoćno osoblje, biblioteku i našu kuvaricu, Bebu”. Pored toga, u planu su sportski dani, radionice, ali i druženja sa učenicima drugih osnovnih škola sa teritorije naše opštine.\nZa to vreme, i u Srednjoj školi Novi Bečej održava se mnogo zanimljivih aktivnosti. Sedmica je počela maskenbalom kada su učenici i profesori proveli nastavni dan maskirani po sopstvenom nahođenju. U utorak je predviđen sportski dan, u sredu igre bez granica. U četvrtak, učenici i profesori menjaju mesta i učenici će držati po jedan čas u dogovoru sa predmetnim nastavnikom. U petak, učenici organizuju prikupljanje odeće i drugih predmeta za Crveni krst.\nSa druge strane, Crveni krst se uključio u Dečiju nedelju tako što su osnovnim školama podeljeni pamfleti o Crvenom krstu za učenike od prvog do četvrtog razreda na osnovu kojih će ih učitelji poučiti o tome šta je to Crveni krst i čime se ova organizacija bavi. Posle toga, učenici će imati zadatak da nacrtaju šta je za njih Crveni krst, radovi će se dostaviti ovoj organizaciji i tročlani žiri će odabrati najbolje u svakom uzrastu koji će biti simbolično nagrađeni.


„Admiral Kuznjecov“ se sprema za Siriju - 21.08.2016, Sputnik Srbija\nRuske snage u Siriji bi već u septembru mogao da pojača glavni brod Severne flote i jedini ruski teški nosač aviona —„Admiral Kuznjecov“. 21.08.2016, Sputnik Srbija\n20:27 21.08.2016 (Osveženo: 20:36 21.08.2016)\nRuske snage u Siriji bi već u septembru mogao da pojača glavni brod Severne flote i jedini ruski teški nosač aviona —„Admiral Kuznjecov“.\n5 Jul 2016, 09:52\nPosada ruskog nosača aviona „Admiral Kuznjecov“ sprema se za još jedno daleko putovanje. Prema planu o borbenoj obuci, krajem septembra ili početkom oktobra krstarica će krenuti prema Siriji, rekao je izvor u Ministarstvu odbrane.\n„Trenutno se nosač aviona nalazi na 35. brodogradilištu gde prolazi drugu fazu modernizacije i rekonstrukcije. Radovi na njemu će biti završeni do kraja septembra, nakon čega će brod biti spreman za isplovljavanje“, naveo je sagovornik Sputnjika.\nRanije je o potencijalnom sastavu ruske grupe koja će krenuti prema sirijskoj obali govorio komandant Crnomorske flote admiral Igor Kasatonov. Prema njegovim rečima, biće formirana grupa koju će činiti nosač aviona i nekoliko brodova logistike, kao i višenamenska nuklearna podmornica. Donekle će ih pratiti i avioni Il-38 i Tu-142. Osim toga, već tokom marša mogle bi biti izvedene vojne vežbe, rekao je admiral.\nPrema nekim podacima, nakon remonta i modernizacije, „Kuznjecov“ će dobiti i helikoptere „katran“ Ka-52K, ranije predviđene za „mistrale“, i „aligatore“ Ka-52 sa raketama vazduh—zemlja i vazduh—vazduh.


Magazin Intermezzo – Pokriće gubitaka kroz smanjenje kapitala\nBroj firmi u BiH koje smanjuju svoj kapital radi pokrića gubitka povećan je u odnosu na prošlu godinu zbog uticaja globalne ekonomske krize.\nEkonomski analitičar iz Spoljnotrgovinske komore BiH Duljko Hasić istakao je da je u BiH kriza od sredine prošle godine uzela maha i da se zbog loše poslovne aktivnosti povećava broj firmi koje smanjuju kapital radi pokrića gubitka.\nPrema njegovim riječima, najviše su pogođena mala i srednja preduzeća, dok velika još imaju prostora i potencijala da se izbore.\nPotpredsjednik Udruženja poslodavaca FBiH Predrag Čović označio je svjetsku krizu kao "glavnog krivca" za smanjenje kapitala u preduzećima, dodajući da je situacija takva da proizvodne firme rade sa 30 do 40 odsto više kapaciteta i imaju 30 do 40 odsto manje prihoda nego ranije.\nPrema njegovim rječima, mnoge firme nemaju kapital i mogućnost plasmana robe, a država nije učinila ništa da im olakša poslovanje.\nDirektor Sarajevske berze Zlatan Dedić navodi da je zapazio trend pokrića gubitka na teret kapitala i smatra da neke kompanije vrijeme krize smatraju najlakšim periodom da se na takav način riješe duga.\nKraj razdoblja skupog kapitala?


Vesti online / Vesti / Srbija / Zamenica Olivera Ivanovića: Ako Vučić misli da zaustavi iseljavanje sa Kosova...\n"Od predsednika Srbije Aleksandra Vučića dobila sam jasan odgovor da će vrlo brzo pronaći počinioca ubistva Olivera Ivanovića i da će biti procesuiran bio to Srbin, Albanac ili stranac", kaže za Danas Ksenija Božović, zamenica predsednika Građanske inicijative "Srbija, demokratija, pravda".\n"Istraga počinje da se razvodnjava"\n- Rekla sam mu da je naš utisak da to počinje da se razvodnjava i da nam se ni sam početak istrage nije svideo zato što je prošlo pola sata dok nije došla istražna jedinica, da je tu puno ljudi prošlo, kao i da imamo ranije iskustvo da za sva ona dela koja su učinjena Oliveru Ivanoviću - paljenje automobila, upad u stan, paljenje kancelarije - počinioci nikad nisu pronađeni, niti procesuirani - rekla je Božović i dodala:\n- Predsednik je video kakva je bila situacija u Mitrovici u subotu - vladao je muk, tišina i velika zabrinutost. Ljudi su zabrinuti za svoju bezbednost. Čekamo informacije, za koje je Vučić rekao da će se vrlo brzo pojaviti.\nBožović ističe da "kao zamenik predsednika SDP nije zvanično obaveštena, nego je iz medija čula da će predsednik Srbije položiti venac na mestu gde je ispred Kancelarije SDP Ivanović ubijen". Poziv je dobila i prisustvovala je razgovoru koji je Vučić imao u amfiteatru Tehničkog fakulteta u severnom delu Kosovske Mitrovice sa predstavnicima Srba sa severa KiM.\nDa li je Vučić odbio da primi Ivanovića?\n- U Mitrovici je bezbednost bila glavna tema. Mislim da je Vučić shvatio poruku da su, ukoliko se ne reši bezbednost, sve ostale teme nebitne. On je obećao i da će vrlo brzo da se obračuna i sa kriminalom i korupcijom, što je lepo čuti. Stavljeno mu je do znanja da će njegovi rezultati morati vrlo brzo da se vide na terenu i da mora da osigura ljudima bezbednost, ako misli da zaustavi iseljavanje koje je već počelo - napominje Božović.\nNa pitanje da li se ubistvo Ivanovića može na bilo koji način dovesti u vezu sa Specijalnim sudom za ratne zločine na KiM, pred kojim će odgovarati i kosovski Albanci i Srbi, ona reaguje bez zadrške: "Olivera nema i ja bih zamolila pojedince iz Mitrovice i Beograda, koji se sad oglašavaju u medijima i pričaju o Ivanoviću i mogućim motivima ubistva, a nisu hteli da se jave na telefon i razgovaraju sa njim, da se malo uzdrže od izjava".\nOna je razočarana i ponašanjem vladajuće Srpske liste u severnoj Mitrovici i njenog gradonačelnika Gorana Rakića, koji Ivanovićevoj porodici i članovima SDP nisu izjavili ni saučešće, niti ponudili bilo kakvu pomoć.\nKsenija Božović kaže da nema saznanja da je Vučić, kao se spekuliše u visokim političkim krugovima, nekoliko dana pre atentata odbio da primi u Predsedništvu Srbije Olivera Ivanovića, kao i da se predsednik nije pojavio na sahrani zato što mu je deo Ivanovićeve porodice poručio da je nepoželjan.\n- Stvarno ne znam da li mu je porodica nešto poručila ili ne. Ali, zaista sam bila iznenađena da nije bio na sahrani. Pored onolikih članova vlade mogao je da dođe i on - smatra Božović.


ARHIVA - Vakcinacija protiv Kovida 19 u Kaliforniji (Foto: AP/Marcio Jose Sanchez)\nTakođe se ističe da vakcinisani građani mogu da se okupljaju na isti način - u okviru jednog domaćinstva - sa onima kod kojih postoji mali rizik od teških simptoma Kovida 19 - na primjer vakcinisani deka i baka mogu da posete zdravu decu i unuke.\n"Znamo da ljudi žele da se vakinišu kako bi ponovo mogli da rade stvari u kojima su uživali, sa ljudima koje vole", saopštila je direktorka CDC-a Rošel Valenski.\nValenski je na konferenciji za novinare ocenila da su smernice "prvi korak" kao povratku u normalu kada je reč o okupljanjima. Dodala je da će biti odobren veći broj aktivnosti za vakcinisane pojedince kako bude padao broj zaraženih i smrtnih slučajeva i kako se bude vakcinisao veći broj Amerikanaca, a bude dostupno i više podataka o tome da li oni koji su primili vakcinu mogu da se zaraze i šire virus.\nZvaničnici ističu da se osoba smatra u potpunosti vakcinisanom dve nedelje nakon što je primila poslednju potrebnu dozu vakcine. Oko 30 miliona Amerikanaca - ili samo oko 9 odsto populacije - do sada je u potpunosti vakcinisano vakcinom koju su odobrile federalne vlasti, pokazuju podaci CDC-a.\nBritanija otvorila škole\nVelika Britanija je otvorila sve svoje škole, pošto je broj prijavljenjih smrtnih slučajeva u zemlji najniži od oktobra 2020.\nIstovremeno, Vijetnam je počeo program vakcinacije protiv Kovida 19, a prvi primaoci vakcine bili su zdravstveni radnici u prvim redovima borbe protiv koronavirusa.\nU Japanu vakcinacija teče sporo, pre svega zbog nestašice vakcina i špriceva. Za tri nedelje, tek nešto više od 46.500 zdravstvenih radnika primilo je injekcije, a sledeći na listi su straiji građani.\nMeđutim, Japan planira da ubrza proces inokulacije. Premijer Jošihide Suga obećao je da će obezbediti dovoljno vakcina da se celokupno stanovništvo te zemlje imunizuje do početka Olimpijskih igara u julu, prenosi Rojters..\nEvropska unija upozorila je svoje članice da ne kupuju rusku vakcinu protiv Kovida, jer Unija još nije završila reviziju Spunjika Ve. Uprkos upozorenju, nekoliko zemalja preduzeli su korake da bi kupili rusku vakcinu.\nCentar za koronavirus Univerziteta Džons Hopkins prijavio je u ponedeljak ujutro da je na svetu registrovano skoro 117 miliona slučajeva koronavirusa. Najviše je i dalje u SAD, skoro 30 miliona, a slede Indija sa 11,2 miliona i Brazil sa 11.


Spoljni faktor uzrok pada ruskog aviona\nVisoki zvaničnici Metrodžeta, ruske čarter avio kompanije čiji se Erbasov putnički avion srušio u Egiptu, odbacili su tehničku ili ljudsku grešku i okrivili „spoljne“ faktore za nesreću u kojoj je poginulo svih 224 putnika i članova posade.\n“Nema tehničkih neispravnosti koje bi mogle da budu uzrok tome što se avion prelomio u vazduhu”, rekao je danas u Moskvi Aleksandar Smirnov, direktor letenja čarter kompanije Kogalimavija, poznate i kao Metrodžet.\n“Avion nije leteo, on je padao”, istakao je Smirnov dodavši da je “posada potpuno izgubila kontrolu i zbog toga nije bilo ni jednog pokušaja da se uspostavi kontakt i prijavi havarija na letu”.\nSmirnov je takođe rekao da je avion Metrodžeta “zadobio ozbiljna oštećenja konstrukcije zbog kojih nije mogao da nastavi da leti”.\nJedini način da se objasni nesreća je “neka vrsta spoljašnjeg dejstva … odbacili smo tehničke neispravnosti aviona, isključili smo ljudski faktor, odnosno mogućnost greške pilota ili nekog člana posade”, rekao je Smirnov.\nZvanični Kairo i Moskva su sa sumnjom prihvatili tvrdnje egipatskog ogranka terorističke grupe Islamska država da su oni oborili avion, koji je u subotu leteo iz popularnog egipatskog letovališta Šarm el Šeika ka Sankt Peterburgu, drugom najvećem gradu u Rusiji.\nAmerički direktor nacionalnog obaveštajnog saveta Džejms Kleper rekao je danas da “još uvek nema dovoljno konkretnih dokaza da su teroristi umešani” u nesreću, ali je podsetio na značajno prisustvo Islamske države, koja je preuzela odgovornost, na Sinajskom poluostrvu.\nUpitan da li ekstremisti Islamske države imaju mogućnosti da obore putnički avion, on je rekao “da je malo verovatno, ali da ne bi trebalo potpuno odbaciti tu mogućnost”.\nAvion kompanije Metrodžet nestao je u subotu sa radara dok je preletao preko Sinajskog polustrva sa 224 ljudi i članova posade.\nSkoro svi putnici na letu su bili ruski turisti koji su se vraćali u Sankt Peterburg iz Šarm el Šeika, popularnog letovališta u Egiptu. Troje Ukrajinaca je takođe među žrtvama.\nSpasilački timovi su pronašli dve crne kutije sa podacima leta i komunikacijama pilota.\nRanije danas, prva tela žrtava stigla su na aerodrom Pulkovo u Sankt Peterburgu. Tamošnji zvaničnici su doneli odluku da će period žalosti trajati do utorka, a ruski predsednik Vladimir Putin je nedelju proglasio danom žalosti.\nPošto je posetio mesto nesreće, član ruskog istraživačkog tima Viktor Soročenko opisao je da su delovi Erbasa A321 “rasuti na velikoj površini”, javlja ruska novinska agencija RIA-Novosti iz Kaira.\nNekoliko aviokompanija, među kojima su Er Frans, Lufthanza, Emirati iz Dubaija i Katar ervejz objavili su da su ukinuli letove preko Sinajskog poluostrva iz bezbednosnih razloga.\nPobunjenici koji tvrde da su povezani sa Islamskom državom izjavili su da su oni oborili avion, međutim vazduhoplovni i vojni stručnjaci ne veruju da ta teroristička grupa ima projektile koji mogu da dosegnu do aviona na visini od 9.100 metara.\nEgipatski predsednik Abdel Fatah al-Sisi rekao je u nedelju da bi istraga o ovoj nesreći mogla da potraje mesecima.\nAvion se srušio oko 100 kilometara južno od grada El Ariš, oko 20 minuta posle poletanja iz Šarm el Šeika u subotu pred zoru.\nŠef egipatskog civilnog vazduhoplovtstva Hosam Kamal potvrdio je da bezbednosne provere pred poletanje nisu pokazale nikakve problem i da pilot nije poslao SOS poruku pre nego što je avion nestao sa radara.


RTCG - Radio Televizija Crne Gore - Nacionalni javni servis :: Ekonomija :: U utorak saslušanje u vezi sa funkcionisanjem FZD-a\nSKUPŠTINSKI ODBOR 08. 02. 2019. 13:51 >> 13:21 0\nU utorak saslušanje u vezi sa funkcionisanjem FZD-a\nSkupštinski Odbor za ekonomiju, finansije i budžet, održaće u utorak konsultativno saslušanje u vezi sa funkcionisanjem Fonda za zaštitu depozita (FZD) nakon uvođenja stečaja u Invest banku Montenegro (IBM).\nPredstavnici FZD-a pozvani su da prisustvuju sjednici.\nSavjet Centralne banke (CBCG), početkom januara je donio rješenje o oduzimanju dozvole za rad IBM-u i uvođenju stečaja u toj banci.\nFZD je obavezan da isplati 22,58 miliona eura za 2,73 hiljade deponenata IBM-a, od čega je 2,34 hiljade građana.\nIsplata depozita preko poslovnica Societe Generale banke Montenegro, Hipotekarne i NLB banke je počela 28. januara, a do srijede je isplaćeno 12,02 miliona eura garantovanih depozita za 508 deponenata.\nIBM banka je ubrzo nakon uvođenja stečaja prestala da bude član Montenegroberze.\nFond za zaštitu depozita Skupštinski odbor za ekonomiju\nVlada nije projektovala 100 miliona eura raznih troškova


Evropska unija odobrila je plan sedam država članica da subvencioniraju razvoj industrije električnih baterija sa 3,2 milijarde eura, u nastojanju da ograniče dominaciju Kine u toj sferi.\nZvanični Brisel je saopćio kako će plan o subvencijama, koji će finansirati Belgija, Finska, Francuska, Njemačka, Italija, Poljska i Švedska, podržati istraživanje i inovacije u ovom ključnom sektoru u kojem Evropa zaostaje za azijskim konkurentima i gdje se u velikoj mjeri oslanja na uvoz.\nPrema EU, ovo finansiranje država članica trebalo bi potaknuti mobiliziranje dodatnih pet milijardi eura privatnih investicija, prenosi Tanjug, pozivajući se na AP.\n"Proizvodnja baterija u Evropi je od strateškog interesa za našu ekonomiju i društvo, zbog svog potencijala u smislu čiste mobilnosti i energije, otvaranja novih radnih mjesta, održivosti i konkurentnosti", izjavila je Margrethe Vestager, evropska komesarka za politiku konkurencije.\n"Odobrena pomoć će osigurati da ovaj važan projekat može krenuti bez neopravdanog narušavanja konkurencije."\nFabrike u Francuskoj i Njemačkoj\nEvropska komisija je saopćila kako će državni novac biti usmjeren ka 17 različitih kompanija, koje pokrivaju cijeli proizvodni lanac, od vađenja minerala do proizvodnje i reciklaže baterija.\nNova predsjednica EK-a Ursula Von der Leyen je borbu protiv klimatskih promjena postavila kao jedan od svojih prioriteta, a razvoj baterija za električna vozila uklapa se u njen plan za smanjenje emisije ugljika u EU za najmanje 50 posto do 2030. godine, u odnosu na nivoe iz 1990-ih.\n"Razvoj evropske industrije baterija doprinijet će ostvarenju cilja EU-a da do 2050. godine postane prvi ugljično neutralan kontinent", navodi se u saopćenju francuskog Ministarstva ekonomije.\nFrancuska je najavila kako će, u partnerstvu s Njemačkom, finansirati rad na istraživanju i razvoju litij-jonskih baterija automobilske grupe Peugeot-Citroen i kompanije Saft koja proizvodi baterije, pri čemu biti izgrađene dvije fabrike u obje države.


Izuzetak od neposrednog sprovodenja dokaza - Pravo Bosna i Hercegovina\nIzuzetak od neposrednog sprovodenja dokaza\n#776 by AntunHun\nIzuzetak od neposrednog sprovođenja dokaza\nČlan 7. Zakona o ustupanju\nČlan 7. Zakona o ustupanju predviđa čitanje izjava lica koja u konkretnom postupku nemaju status optužene osobe, već status svjedoka koji iz određenih razloga navedenih u odredbi člana 273. stav 2. ZKPa BiH nisu prisutni u sudnici.\n“Primjena člana 273. stav 2. ZKP BiH odnosi se na mogućnost korištenja izjava datih u određenom istražnom postupku protiv određenih lica, zbog kojih se i vodi taj postupak. Nasuprot tome, u konkretnom slučaju izjave koje se predlažu za prihvatanje i korištenje, pribavljene su u istražnom postupku pred MKSJ, i ove izjave bi se mogle prihvatiti i koristiti u skladu sa članom 7. Zakona o ustupanju, ako su ispunjene procesne pretpostavke iz člana 273. stav 2. ZKPa BiH.\nČlan 273. stav 2. ZKPa BiH omogućava da se pročitaju izjave lica čije neposredno svjedočenje na pretresu nije moguće iz određenih razloga navedenih u tom članu. Ova odredba se ne odnosi na osumnjičena lica koja su u nekoj ranijoj istrazi dala svoje izjave, pa se kasnije pojavljuju kao optuženi u sopstvenom postupku. Ukoliko postoji jedna od nabrojanih zapreka (da je lice umrlo, duševno, oboljelo, ne može se pronaći ili je dolazak pred sud nemoguć ili otežan) mogu se pročitati izjave koje su lica na koje se zapreke odnose dala u istrazi. S obzirom da se nijedna od tih zapreka ne može primijeniti na optuženog u njegovom predmetu jer je prisustvo optuženog preduslov za njegovo procesuiranje, a smrt, duševna bolest ili odsustvo sprečavaju nastavak glavnog pretresa, izjava iz istrage pomenuta u članu 7. Zakona o ustupanju nikada ne može biti izjava optuženog iz istrage pred MKSJ.\nStoga, vijeće zaključuje da se prijedlogu tužilaštva ne može udovoljiti, jer član 7. Zakona o ustupanju predviđa čitanje izjava lica koja u konkretnom postupku nemaju status optužene osobe, već status svjedoka koji iz određenih razloga navedenih u odredbi člana\n273. stav 2. ZKPa BiH nisu prisutni u sudnici. Optuženi su lica koja su dala predložene izjave tokom istrage pred MKSJ, i koji su sada optuženi u postupku pred Sudom BiH, pred kojim su prisutni i na koje se nijedna od zapreka iz člana 273. stav 2. ZKP BiH ne primjenjuje. Iz tog razloga se u konkretnom slučaju ne može primijeniti odredba člana 7. Zakona o ustupanju u odnosu na izjave ovih optuženih iz istražnog postupka MKSJ. Istovremeno, ne postoje drugi zakonski izuzeci od uslova neposrednog sprovođenja dokaza koji bi omogućili korištenje ovih izjava kao dokaza u ovom postupku.”\n(Iz rješenja Suda BiH broj X-KR-05/24 od 29. 03. 2007. godine)


U Podgorici i Tivtu biće obeležena 20. godišnjica NATO agresije | Vestinet.rs\nPočetna POGLEDI\tU Podgorici i Tivtu biće obeležena 20. godišnjica NATO agresije\nU Podgorici i Tivtu biće obeležena 20. godišnjica NATO agresije\nManifestacijama na Miholjskoj prevlaci pored Tivta i u Hramu Hristovog Vaskrsenja u Podgorici sledeće nedelje biće obeležena 20. godišnjica NATO agresije na Srbiju i Crnu Goru.\n„Prve NATO bombe pre 20 godina pale su na teritoriju Crne Gore u 19.45 časova, i upravo smo to vreme simbolično opredelili za početak našeg okupljanja u hramu Hristovog Vaskrsenja u Podgorici“, izjavio je za portal IN4S Igor Damjanović, koordinator Mirovnog pokreta „Ne u rat, ne u NATO“.\nDamjanović je najavio da je cilj manifestacija u Tivtu i Podgorici odavanje dostojne počasti svima koji su 1999. godine branili zemlju, kao i podizanje svesti građana o opasnostima od osiromašenog uranijuma bačenog tokom NATO agresije.\n„Naredne sedmice iniciraćemo potpisivanje Apela za formiranje Nezavisne komisije za utvrđivanje uticaja NATO bombardovanja na zdravlje ljudi“, kazao je Damjanović i istakao da su slična tela već formirana u Italiji, Holandiji i prošle godine u Srbiji.\nGlavni organizatori predstojećih manifestacija su NVO „Veterani 63. padobranske brigade u Crnoj Gori“, NVO „Besmrtni puk Crne Gore“ i NVO „Miholjski zbor“, članice mreže Mirovnog pokreta „Ne u rat, ne u NATO“.


Novi Sad gosti atletske zvezde - Sportske.net\nNovi Sad gosti atletske zvezde\nDvoransko atletsko prvenstvo Srbije održaće se ovog vikenda u Novom Sadu. Biće to idealna prilika da ljubitelji „kraljice sporta“ na jednom mestu vide atletske velikane i u svetskim okvirima.\nTakmičenje u hali 1 novosadskog Sajma počinje u 11 časova, a održavaće se u trkama na 60 metara, skoku u dalju, skoku u vis, skoku motkom, troskoku i bacanju kugle u muškoj i ženskoj konkurenciji.\nGlavne zvezde šampionata biće Ivana Španović koja će skakati u dalj, srpski desetobojac Mihail Dudaš koji će se takmičiti na 60 metara prepone, skoku u dalj, skoku u vis i bacanju kugle, kao i Asmir Kolašinac, bacač kugle koji trenutno ima treći rezultat sezone u Evropi.\nNajbolji srpski višebojac Mihail Dudaš biće spreman za takmičenje, iako je početkom februara doživeo povredu.\n"Na žalost, takve stvari se dešavaju, ali je sreća da nije ozbiljnije prirode. Već posle nedelju dana sam istrčao dva lična rekorda na preponama i ponovio sam lični u skoku s motkom. To je pokazatelj da mi ni fizička, a ni mentalna forma nije ni za jedan procenat opala", rekao je Dudaš.\nTakmičenja počinju kvalifikacijama u skoku u vis za seniorke, a završavaju se oko 16 časova finalima u skoku motkom za atletičare i troskokom za atletičarke.


Siniša Mali: Odgovornom ekonomskom politikom došli smo do najboljeg rezultata u Evropi - Beograd24\nSiniša Mali: Odgovornom ekonomskom politikom došli smo do najboljeg rezultata u Evropi\nMinistar finansija Siniša Mali danas je istakao da će Republika Srbija imati najbolji rezultat po pitanju stope rasta u Evropi, i podsetio da će od 1. januara biti uvećane penzije, minimalna zarada, plate u javnom sektoru, ali i nastavljeno ulaganje u velike projekte, koji menjaju Srbiju nabolje.\nOn je rekao da se Srbija spremala kao da će kriza svakog trenutka nastupiti, gradila svoju ekonomiju, vodila računa o svakom dinaru, te da zato nije slučajno što nismo doživeli najcrnji scenario, poput mnogih zemalja, usled pandemije virusa korona. „Kada je najveća ekonomska kriza, mi pokazujemo rezultate, a to ne govori ni predsednik Aleksandar Vučić, ne govori ni Siniša Mali, već govori Evropska komisija (EK), govori Međunarodni monetarni fond (MMF).\nNaši rezultati su takvi da ćemo mi imati najmanji pad u Evropi 2020, odnosno najveći rast BDP-a naredne dve godine“, rekao je Mali gostujući na televiziji Hepi. Ministar je podsetio da smo u najveću krizu sa kojom se svet suočio ušli sa niskim javnim dugom, viškom u kasi i visokim stopama rasta zbog čega je država bila u mogućnosti, da po prvi put pomogne građanima i privredi. „Upravo to je uticalo da imamo najbolji rezultat po pitanju privrednog rasta u Evropi. Ali, ništa nije slučajno, jer setite se reformi, onoga što je predsednik Vučić uradio dok je još bio predsednik Vlade 2014. godine, kada je naša zemlja krenula u teške reforme,odnosno kada smo bili prinuđeni na smanjenje penzija i plata, kada je donet novi Zakon o radu.\nTo su nam ostavili oni iz prethodne vlasti, jer posle njih nije bilo novca ni za penzije, ni za plate, ni za razvoj, tada nismo imali kreditni rejting“, naveo je on. Ministar je rekao da očekuje da će Srbija imati bolji rezultat i od prognoziranog od strane MMF-a i EK. „Kada se govori o ekonomiji, neophodna je diversifikacija. Neophodno je da imate više sektora na koje možete da se oslonite u slučaju bilo kakve krize. Jedino to je mudar i odgovoran pristup ekonomskoj politici. Želeli smo da uz investicije, odnosno izgradnju infrastrukture, privlačimo strane direktne investicije. Zato imamo nikad veći broj fabrika koje su u Srbiji otvorene.\nZato imamo rast industrije kod nas i u uslovima krize, i zato imamo istorijski nisku nezaposlenost od 7,3 odsto“, objasnio je Mali. Ministar je podsetio da je samo za prvih devet meseci ove godine priliv stranih direktnih investicija bio 1,9 milijardi evra, kao i da niko nije povukao planirane investicije.\n„Oni jesu pomerili otvaranje fabrika, ali niko nije odustao. Videćete još bolje rezultate za stopu nezaposlenosti, kada je reč o stranim direktnim investicijama, jer mi želimo da nikad više uložimo u infrastrukturu. Pokazalo se da je ekonomska politika za sve zemlje koje se vezuju za infrastrukturne investicije, za izgradnju autoputeva, rehabilitaciju železnice, izgradnju industrijskih parkova, da je to najvažnija politika koja podstiče rast, a podstiče i ohrabruje i domaće i strane investitore“, rekao je ministar finansija.\nMali je naglasio da se ne odustaje od projekta „Srbija 2025“, koji treba da dovede do toga da prosečna plata bude 900, a prosečna penzija oko 430 evra i podsetio da je njime planirano ulaganje od 14 milijardi evra dodatnih investicija u infrastrukturu. „Videćete kolika su ulaganja planirana i budžetom za 2021. godinu. Krećemo da realizujemo deo projekta, odnosno da ulažemo u kanalizacionu, vodovodnu mrežu, da gradimo fabrike za prečišćavanje otpadnih voda i to u preko 70 lokalnih samouprava. Već naredne godine krećemo u taj posao.\nTo je kičma i osnova razvoja u narednom periodu, a na osnovu toga dobijate prognoze i MMF-a i EK i dolazite do visokih stopa rasta“, objasnio je Mali. On je dodao da MMF i EK prognoziraju najveći rast za Srbiju i za 2021, kao i za 2022. godinu. „Kada se to u istoriji desilo? Vodimo takvu ekonomsku politiku da nam udeo javnog duga u BDP-u ne raste. Imaćemo tri odsto deficita naredne godine, ali sve može da se spakuje u budžet, ako znate šta radite, kada nemate skrivene motive, kada novac ne odlazi bilo gde“, naveo je on i dodao da njihov prognozirani kumulativni rast takođe pokazuje da zauzimamo čvrsto prvo mesto u Evropi. Osvrnuvši se na budžet za sledeću godinu, ministar finansija je rekao da je planirano da bude usvojen na Vladi do kraja nedelje. „Kada vodite računa o tome, kada znate da su to vaši prioriteti, onda nemate ni za putovanja, ni za kupovinu automobila, već imate za ono što jeste osnova vaše politike. Na kraju krajeva, ono što građani vide ili kroz bolje i bezbednije saobraćajnice koje gradite, ili kroz povećanje plata“, naveo je Mali.\nDodao je da će se uz budžet za narednu godinu, na vladi naći i Nacrt zakona o fiskalizaciji, jer se teži postizanju komunikacije sa Poreskom upravom u realnom vremenu. „To će omogućiti da vidimo da li postoji poreska avazija. Takođe, imaćemo i Zakon o o e-fakturama, koji predviđa da od 1. januara postoji sistemska povezanost, što ubrzava povraćaj PDV-a. Dakle, kada dođe do uparivanja, država će istog dana vraćati PDV, što će promeniti način funkcionisanja i u velikom stepenu uticati na smanjenje sive ekonomije. Takođe, to je sigurnost i za domaću privredu, ali i strance koji dolaze da posluju u našoj zemlji“, naveo je on.\nMali se osvrnuo na program „Moja prva plata“ i rekao da je to pravi način da se obrati pažnja na mlade kojima je neophodno prvo radno iskustvo, kao i da će i sledeće godine biti izdvojeno više novca za te namene. Minstar finansija se zahvalio građanima koji učestvuju u nagradnoj igri „Uzmi račun i pobedi“, čije će prvo izvlačenje biti organizovano u subotu 21. novembra, jer učešćem pomažu suzbijanje sive ekonomije.\n„Cilj je da se podigne svest građana da kada kupujemo uvek tražimo da nam se izda fiskalni račun. Deo tog novca ide državi, a država ga vraća građanima kroz izgradnju bolnica, škola, autoputeva, ulažemo u infrastrukturu, podižemo plate i penzije“, zaključio je on.\nIzvor/Autor Republika Srbija – Ministarstvo finansija\nMinistar Siniša MaliMMFsinisa malistopa rasti